title: Mads Hansen

text: Hansen edusti Norjaa Vancouverin olympiakisoissa 2010 ja Sotšin olympiakisoissa 2014 sekä Salt Lake Cityn, Torinon ja Vancouverin olympialaisten karsinnoissa. Hän pelasi myös MM-kilpailuissa vuosina 2000, 2001, 2006, 2007, 2008, 2009, 2011, 2012, 2013 ja 2014. Hansen pelasi myös I-divisioonan MM-kilpailuissa vuosina 2002, 2003, 2004 ja 2005. Hän voitti lohkokultaa vuonna 2005, lohkohopeaa vuosina 2003 ja 2004 sekä lohkopronssia vuonna 2002. Hansen toimi Norjan varakapteenina jokaisessa pelaamassan miesten arvoturnauksessa vuosina 2006–2012 ja 2014.


title: Mads Hansen

text: Hansen pelasi myös alle 20-vuotiaiden B-sarjan MM-kilpailuissa vuonna 1997 ja alle 18-vuotiaiden B-sarjan EM-kilpailuissa vuonna 1996.


title: Mads Hansen

text: Myös Hansenin pikkuveli Martin on pelannut Norjan pääsarjatasolla.


title: Tenggerinkoira

text:
Tenggerinkoira ("tengger dog") on indonesialainen sukupuuttoon kuollut koirarotu. Muita nimityksiä olivat "canis tenggeranus",
"javanese dingo" ja "east java dog".


title: Tenggerinkoira

text: Tenggerinkoira oli pystykorvainen alkukantainen koira, jonka otsapenger oli selkeästi erottuva ja kallo muistutti dingoa. Sen runko oli 98 cm ja korvat 10,5 cm pitkät. 30 cm pitkä häntä oli tuuhea ja karvapeite nukkamaista. Pääväri oli vaaleanruskea, jossa oli punertava vivahde. Ääriviivat olivat muita alueita vaaleampia. Päästä hännänpäähän sekä kaulan ympäri kulki mustanruskea raita, ja vastaavia nousi myös raajoista ja vatsalinjasta ylös selkää kohti. Kirsu ja korvat olivat tummanruskeat, ja silmien yläpuolella oli tummanruskeat merkit. Vatsalinja oli valkoinen.


title: Tenggerinkoira

text: Tenggerinkoira oli kotoisin Itä-Jaavalta Tengger-kalderan alueelta. Sen latinankielinen nimitys johtui siitä, että kun se 1800-luvun lopulla löydettiin, sitä luultiin aluksi omaksi eläinlajikseen. Jotkut uskoivat sen jopa olleen dingon villin kantarodun viimeinen sukulainen, mutta myöhemmät tutkimukset paljastivat sen olleen täysin kesykoira. Eräs teoria pitää sitä dingon ja intianpaariakoiran välimuotona.


title: Goodenoughinkoira

text: Goodenoughinkoira ("goodenough island native dog") on papuauusiguinealainen koirarotu.


title: Goodenoughinkoira

text: Goodenoughinkoira näyttää uudenguineanvuoristokoiran ja pystykorvan välimuodolta. Sen pää on luodinmuotoinen ja tasainen. Sillä on tuuhea häntä ja pystyt, pienet korvat. Sileä ja lyhyt karvapeite on väriltään mustavalkoinen. Säkäkorkeus on 36 senttimetriä ja paino 11 kilogrammaa.


title: Goodenoughinkoira

text: Goodenoughinkoira on kotoisin Goodenoughin saarelta, missä se eristyi muista koiraroduista ja täten kehittyi niistä erillään.


title: Uudenirlanninkoira

text: Uudenirlanninkoira ("new ireland dog") on papuauusiguinealainen koirarotu.


title: Uudenirlanninkoira

text: Uudenirlanninkoiran väritys on laikukas.


title: Uudenirlanninkoira

text: Rotu on kotoisin Uudesta-Irlannista ja sen lähin sukulainen on uudenseelanninkoira. Sen lihaa käytetään ravinnoksi, mutta sillä on saarella paikkansa myös seurakoirana.


title: Uudenguineanvuoristokoira

text: Uudenguineanvuoristokoira ("new guinea hill dog") on papuauusiguinealainen koirarotu.


title: Uudenguineanvuoristokoira

text: Uudenguineanvuoristokoira on uudenguineankoiraa kookkaampi. Rotu on pystykorvainen ja kippurahäntäinen. Sen karvapeite on sileää ja lyhyttä, ja sen väritys on mustavalkoinen.


title: Uudenguineanvuoristokoira

text: Rotu on kotoisin sisämaasta, ja sen ainoa käyttötarkoitus on toimia vahtikoirana. Sitä ei tule sekoittaa uudenguineanvillikoiraan.


title: Uudenguineankoira

text: Uudenguineankoira ("new guinea coastal dog") on papuauusiguinealainen koirarotu, joka tunnetaan myös nimellä "papuan dog".


title: Uudenguineankoira

text: Uudenguineankoiran karvapeite on sileä, lyhyt ja väriltään punavalkoinen.


title: Uudenguineankoira

text: Rotu on kotoisin rannikkoalueilta, joilla se auttaa kalastajia ja on siksi hyvin arvostettu. Papuauusiguinealaisilla on rituaaleja, joissa he yrittävät parantaa koiran työkykyjä viemällä sen jätökset juhlallisesti mereen.


title: Trond Magnussen

text: Trond Magnussen (s. 1. helmikuuta 1973 Fredrikstad, Norja) on uransa lopettanut norjalainen jääkiekkoilija, pelipaikaltaan hyökkääjä.


title: Trond Magnussen

text: Magnussen pelasi urallaan Norjan, Ruotsin ja Saksan pääsarjoissa. Norjassa seuroina olivat Lillehammer IHK ja Stjernen, Saksassa Düsseldorfer EG ja EV Duisburg ja Ruotsissa Färjestads BK ja Västra Frölunda. Lisäksi Magnussen pelasi Ruotsin toisella sarjatasolla Allsvenskanissa Leksands IF:ssä. Magnussen voitti Ruotsin mestaruuden Färjestadissa kaudella 1997-1998.


title: Trond Magnussen

text: Magnussen on edustanut Norjan maajoukkuetta MM-tasolla 11 kertaa. Hänet valittiin Norjan liigan parhaaksi pelaajaksi vuonna 1995


title: Inn kwe

text: Inn kwe on myanmarilainen koirarotu. Sitä käytetään usein kalastajien apuna.


title: Pila

text: Argentiinankarvatonkoira ("Perro sin Pelo Argentino") eli pila ("Perro Pila Argentino") on argentiinalainen koirarotu, joka on nykyisin harvinainen. Nimitys "pila" on hieman harhaanjohtava, koska sillä viitataan yleisesti eteläamerikkalaisiin karvattomiin koiriin eikä pelkästään argentiinalaiseen rotuun. Tämän vuoksi tätä yksittäistä rotua kuvaamaan käytetään usein joko pidempää nimitystä "perro pila argentino" tai toista nimeä "perro sin pelo argentino" eli argentiinankarvatonkoira.


title: Pila

text: Argentiinankarvatonkoira on nimensä mukaisesti karvaton, ja sen väritys on joko vaalea tummin läiskin tai tumma. Joillain esikolumbiaanista linjaa edustavilla yksilöillä on hieman karvaa päässä, raajoissa ja hännässä.


title: Pila

text: Rodusta on olemassa kolme eri muunnosta:


title: Pila

text: Rodusta on merkintöjä jo 1400-luvulta Buenos Airesista, ja inkojen tiedetään alun perin kasvattaneen sitä. "Pila" tarkoittaa ketšuaksi "alastonta" tai "paljasta", ja tämän vuoksi samalla nimityksellä usein kuvataan muitakin karvattomia koiria. Argentiinankarvatonkoira nukkuu yhä mieluiten sängyssä esikolumbiaanisilta ajoilta perityn tapansa mukaan, jolloin se toimi vuoteen lämmittäjänä kylminä öinä. Nykyisin sen korkeaa ruumiinlämpöä hyödynnetään reumatismista aiheutuvien kipujen lievittämiseen. Pieni meksikonkarvatonkoira, boliviankarvatonkoira, ecuadorinkarvatonkoira, perulainen chimorinkarvatonkoira ja pohjoischileläiset karvattomat koirat ovat läheisiä sukulaisrotuja.


title: Pila

text: Rodun on tähän mennessä tunnustanut suuremmista kenneljärjestöistä "Federación Canina Internacional"-liiton alainen "Asociación Canina Argentina" vuonna 2007, mutta maan virallinen FCI:n alainen järjestö Argentiinan Kennelliitto ei ole sitä hyväksynyt. ACA tunnustaa rotumääritelmässä kuitenkin virallisesti vain keskikokoisen ja pienen muunnoksen, eikä se täten rekisteröi suurta muunnosta lainkaan.


title: Severin Blindenbacher

text: Severin Blindenbacher (s. 15. maaliskuuta 1983 Bülach, Sveitsi) on sveitsiläinen jääkiekkoilija, pelipaikaltaan puolustaja.


title: Severin Blindenbacher

text: Blindenbacher aloitti pääsarjauransa NLA:n Kloten Flyersissa, jossa pelasi kaudet 2000–2005. Kesällä 2001 Phoenix Coyotes varasi hänet NHL:ään yhdeksännellä kierroksella. Klotenista hän siirtyi ZSC Lionsiin kaudeksi 2005–2006. ZSC Lionsissa Blindenbacher pelasi neljä kautta. Hän oli voittamassa uransa ensimmäistä Sveitsin-mestaruutta kaudella 2007–2008. ZSC Lions sai seuraavaksi kaudeksi edustusoikeuden Jääkiekon mestarien liigaan, jonka joukkue voittikin keväällä 2009. Kaudeksi 2010–2011 hän siirtyy Dallas Starsin organisaatioon.


title: Severin Blindenbacher

text: Blindenbacher siirtyi kaudeksi 2009–2010 Elitserienissä pelaavaan Färjestadiin, jonka kanssa hän teki 1+1-vuotisen sopimuksen.


title: Severin Blindenbacher

text: Blindenbacher on edustanut Sveitsin maajoukkuetta seitsemän kertaa arvokisoissa, kuudesti MM-kisoissa ja vuoden 2006 talviolympialaisissa Torinossa.


title: Paavo Valkonen

text: Paavo Valkonen on suomalainen hiihtosuunnistuksen valmentaja. MM-tason urheilujoista hän on aiemmin valmentanut Raino Pesua ja tytärtään Hannele Tonnaa. Valkonen on suorittanut A-valmentajan tutkinnon. Suomen Suunnistusvalmentajat ry:n Vuoden valmentajaksi hänet nimitettiin 1996.


title: Paavo Valkonen

text: Työuransa Valkonen teki Joutsassa, jossa hän toimi liki 40 vuotta historian ja yhteiskuntaopin lehtorina. Joutsan lukion rehtorina hän toimi vuodet 1998–2003. Nykyisin Paavo Valkonen on eläkkeellä ja asuu Hankasalmella Keski-Suomessa. Seuratasolla hän on edustanut aina Hankasalmen Hankaa ja on edelleen mukana myös seuran hallinnossa.


title: Tommy Jakobsen

text: Tommy Jakobsen (s. 10. joulukuuta 1970 Oslo, Norja) on norjalainen jääkiekkoilija, pelipaikaltaan puolustaja.


title: Tommy Jakobsen

text: Jakobsen edustaa Itävallan pääsarjassa pelaavaa Graz 99ersiä.


title: Tommy Jakobsen

text: Jakobsen on Norjan kaikkien aikojen kokenein maajoukkuepelaaja 125:llä pelatulla maaottelulla. Jakobsen on edustanut Norjan jääkiekkomaajoukkuetta olympiakisoissa vuosina 1992, 1994 ja 2010 sekä MM-tasolla peräti 15 kertaa.


title: Tommy Jakobsen

text: Vuoden 2010 jääkiekon MM-kisoissa Jakobsen sai MM-turnauksen lopun kestävän kilpailukiellon erotuomarin koskemattomuuden rikkomisesta.


title: Tommy Jakobsen

text: Jakobsen kantoi Norjan lippua Vancouverin olympialaisten avajaisissa vuonna 2010.


title: Køge

text: Køge on Tanskassa Sjællandin alueella sijaitsevan Køgen kunnan keskustaajama. Vuoden 2012 alussa taajamassa oli 35 295 asukasta.


title: Køge

text: Själlannin saarella sijaitsevalla Køgellä on historiallisesti ollut kaupunginoikeudet.


title: Køge

text: Kaupunki perustettiin virallisesti vuonna 1288 kauppakaupungiksi, ja oli myöhäiskeskiaikana tärkeä kauppakaupunki. Køgen noitavainoissa (1608–1615) ainakin 15 henkilöä tuomittiin noituudesta ja poltettiin roviolla. Køge kärsi Tanskan ja Ruotsin välillä käydyistä sodista (1643–1720) ja Napoleonin sotien alueella käydyssä Køgen taistelussa vuonna 1807. Kaupunki pysyi pienenä 1800-luvun lopulle asti, kunnes teollisuuden kehittyminen toi lisää asukkaita kaupunkiin. Nykyään Køge on Tanskan 18. suurin taajama.


title: Køge

text: Køgellä on hyvin säilynyt vanha kaupunki. Sataman ympäristössä ja Køgenlahden rannalla järjestettiin vuosina 2011–2012 taidetapahtumia. Luontokohteita ovat Dyndetin ja Ølsemaglen linnustoalueet, Kimmersletin järvi ja Køgejoki, jonka vartta kulkee vaellusreitti.


title: Perseidit

text: Perseidit on meteoriparvi, jonka meteorit ovat peräisin Swift-Tuttle -komeetasta. Parven radiantti sijaitsee Perseuksen tähdistössä. Perseidien meteoriparvesta on tehty havaintoja jo kahden tuhannen vuoden ajan, ja varhaisimmat havainnoista ovat Itä-Aasiasta. Euroopassa parvi on tunnettu myös nimellä ”Pyhän Laurentiuksen kyyneleet”, joka viittaa antiikin Roomassa kuolleeseen katoliseen pyhimykseen. Havainnoinnin kannalta paras hetki on vuosittain elokuun 12. päivä. Valokuvatessa käytetään kamerasta ja säästä riippuen esimerkiksi arvoja f/4, ISO 800 ja valotusaika 20 sekuntia.


title: Peter Pace

text: Peter Pace (5. marraskuuta 1945) on Yhdysvaltain merijalkaväen eläkkeellä oleva kenraali, joka ensimmäisenä merijalkaväestä palveli puolustushaarakomentajien neuvoston puheenjohtajana 2005–2007. Hän toimi neuvoston varapuheenjohtajana 2001–2007. Presidentti George W. Bush palkitsi hänet Presidential Medal of Freedomilla 19. kesäkuuta 2008.


title: Peter Pace

text: Pace valmistui Yhdysvaltain laivastoakatemiasta vuonna 1967, minkä lisäksi hänellä on maisterintutkinto George Washingtonin yliopistosta. Hänet valittiin huhtikuussa 2008 Pelican Productsin hallituksen puheenjohtajaksi.


title: David Storl

text: David Storl (s. 27. heinäkuuta 1990 Rochlitz) on saksalainen kuulantyöntäjä. Hän on voittanut maailmanmestaruuden vuosina 2011 ja 2013 sekä EM-kultaa 2012 ja 2014. Lontoon olympialaisissa 2012 hän sijoittui hopealle.


title: David Storl

text: Storl voitti alle 18-vuotiaiden maailmanmestaruuden 2007 ja alle 20-vuotiaiden maailmanmestaruuden vuonna 2008. Vuonna 2009 hän voitti alle 20-vuotiaiden Euroopan-mestaruuden. 13. kesäkuuta 2009 Mannheimissa Storl työnsi kahdesti pidemmälle kuin kroatialaisen Edis Elkasevićin seitsemän vuotta vanha alle 20-vuotiaiden maailmanennätys 21,96 m. Hän työnsi kuuden kilogramman kuulalla kilpailun toisella kierroksella 22,18 m ja seuraavalla kierroksella 22,34 m. Tuloksia ei kuitenkaan hyväksytty maailmanennätykseksi sääntöjenvastaisen kentän vuoksi. 14. heinäkuuta 2009 Osterodessa Storl työnsi maailmanennätykseksi tuloksen 22,73 m. Jacko Gill rikkoi hänen ennätyksensä 18. elokuuta 2013 työnnettyään 23,00 m. Storlilla oli hallussaan myös alle 20-vuotiaiden sisäratojen maailmanennätys 22,35 m, jonka hän työnsi Rochlitzissa joulukuussa 2009. Virallisesti ennätyksen rikkoi Konrad Bukowiecki tammikuussa 2016.


title: David Storl

text: Berliinin MM-kilpailuissa 2009 Storl karsiutui loppukilpailusta tuloksella 19,19 m. Dohan sisäratojen MM-kilpailuissa 2010 hän sijoittui kuudenneksi tuloksella 20,40 m. Barcelonan EM-kilpailuissa 2010 hän oli neljäs tuloksella 20,57 m. Pariisin sisäratojen EM-kilpailuissa 2011 Storl saavutti hopeaa 20,75 metriä kantaneella työnnöllään. Alle 23-vuotiaiden EM-kilpailuissa 2011 hän voitti kultaa kilpailuennätyksellä 20,45 m.


title: David Storl

text: Daegun MM-kilpailuissa 2011 Storl voitti maailmanmestaruuden ennätyksellään 21,78 m. Hän työnsi karsintakilpailussa 21,50 m parantaen entistä ennätystään 45 senttimetriä. Loppukilpailun toisella kierroksella hän paransi jälleen ennätystään työnnettyään 21,60 m. Kanadalainen Dylan Armstrong ohitti hänet neljännellä kierroksella neljällä senttimetrillä. Storl ratkaisi voiton viimeisellä työnnöllään työnnettyään 21,78 m. Hänestä tuli 21-vuotiaana lajin nuorin maailmanmestari.


title: David Storl

text: Sisäratojen MM-kilpailuissa Istanbulissa 2012 Storl sijoittui toiseksi ennätyksellään 21,88 m. Helsingin EM-kisoissa 2012 hän voitti kultaa tuloksella 21,58 m ja voitti toiseksi tulleen Rutger Smithin yli metrin erolla. Lontoon olympialaisissa 2012 Storl sijoittui toiseksi häviten Tomasz Majewskille kolmella senttimetrillä. Storl työnsi kilpailussa ensimmäisellään ennätyksensä 21,84 m ja paransi toisellaan vielä tulokseen 21,86 m. Majewski ohitti hänet kolmannella kierroksella työnnettyään 21,87 m ja parantaen vielä viimeisellä kierroksella tulokseen 21,89 m. Moskovan MM-kilpailuissa 2013 Storl voitti maailmanmestaruuden tuloksella 21,73 m.


title: David Storl

text: Sopotin MM-hallikilpailuissa 2014 Storl sijoittui toiseksi tuloksella 21,79 m. Hän voitti Euroopan-mestaruuden Zürichissä 2014 tuloksella 21,41. Prahan EM-hallikilpailuissa 2015 Storl voitti ensimmäisen EM-hallikultansa tuloksella 21,33. Pekingin MM-kilpailuissa 2015 hän sai hopeaa tuloksella 21,74. Hän voitti Euroopan-mestaruuden Amsterdamissa 2016 tuloksella 21,31.


title: David Storl

text: Rion olympialaisissa 2016 hän oli seitsemäs tuloksella 20,64. Belgradin EM-hallikilpailuissa 2017 hän saavutti pronssia tuloksella 21,30. Hän oli kymmenes Lontoon MM-kilpailuissa 2017. Hän sai hopeaa Birminghamin MM-hallikilpailuissa 2018 tuloksella 21,44. Berliinim EM-kilpailuissa 2018 hän työnsi kolmanneksi tuloksella 21,41.


title: Kambodžan jalkapallomaajoukkue

text: Kambodžan jalkapallomaajoukkue edustaa Kambodžaa kansainvälisissä miesten jalkapallokilpailuissa ja sitä hallinnoi Kambodžan jalkapalloliitto.


title: Kambodžan jalkapallomaajoukkue

text: Maajoukkue ei ole kertaakaan esiintynyt MM-kisoissa.


title: Arseni

text: Arseni () on venäläinen miehen etunimi, joka on syntynyt lyhentymänä kreikkalaisperäisestä, "voimakasta" tai "miehekästä" tarkoittavasta nimestä "Arsenios" (). Länsi-Euroopassa nimi esiintyy latinalaistetussa muodossa "Arsenius".


title: William Stainton Moses

text: William Stainton Moses (5. marraskuuta 1839 – 5. syyskuuta 1892) oli Englannin kirkon pappi, joka tuli tunnetuksi spiritualismin edistäjänä. Hän uskoi itse välittävänsä henkien sanomaa automaattikirjoituksen kautta.


title: William Stainton Moses

text: Lapsena Moses käveli unissaan, ja hänen väitetään kirjoittaneen luokkansa parhaan esseen unitilassa. Myöhemmin hän loi väitetysti automaattikirjoituksena spiritualismin suuren klassikkoteoksen, "Spirit Teachings" -kirjan. Moses kertoi olleensa automaattikirjoituksen aikana ruumiista irtautuneessa tilassa. Häneltä ilmestyi myös muita kirjoja.


title: William Stainton Moses

text: Oxfordin Exeter Collegesta valmistunut Moses toimi English Masterina Lontoon University Collegessa aina vuoteen 1889.


title: Liikkeeseenlaskija

text: Liikkeeseenlaskija on markkinoiden osapuoli, jolla on oikeus laskea liikkeelle arvopapereita, kuten esimerkiksi osakkeita, warrantteja, optioita tai obligaatioita. Liikkeeseenlaskijoina toimivat yritykset, kuten pankit, sekä kunnat, valtio ja muut julkisyhteisöt.


title: Kiinan Taipein jalkapallomaajoukkue

text: Kiinan Taipein jalkapallomaajoukkue edustaa Kiinan tasavaltaa kansainvälisissä miesten jalkapallokilpailuissa ja sitä hallinnoi Kiinan Taipein jalkapalloliitto.


title: Kiinan Taipein jalkapallomaajoukkue

text: Joukkue ei ole kertaakaan esiintynyt MM-kisoissa.


title: Automaattikirjoitus

text: Automaattikirjoitus on oletettu paranormaali ilmiö. Siinä henki- tai avaruusolentojen väitetään ottavan ihmisen hallintaansa niin, että tämä kanavoi olentojen välittämää tietoa kirjoittamalla sitä "automaattisesti" ylös. Kanavoija voi olla transsissa. Kuuluisa 1800-luvun automaattikirjoittaja William Stainton Moses kertoi olleensa kirjoitusprosessin aikana ruumiista poistuneessa tilassa. Muihin tunnettuihin automaattikirjoittajiin lukeutuvat Leonora Piper sekä Hélène Smith, joka uskoi marsilaisten välittävän kirjoitusta hänen kauttaan.


title: Automaattikirjoitus

text: Yleensä automaattikirjoituksen kautta välitetyt kirjoitukset käsittelevät henkisiä aiheita. Automaattikirjoitusta voi harjoittaa myös useampi ihminen yhtäaikaisesti, ja Ouija-lautaa voidaan hyödyntää.


title: Automaattikirjoitus

text: Automaattikirjoitukseen liittyvä ilmiö on automaattisäveltäminen, jossa henkien väitetään välittävän valitsemansa henkilön kautta musiikkiteoksia.


title: Suomurintakapuaja

text: Suomurintakapuaja ("Upucerthia dumetaria") on Etelä-Amerikassa elävä orneeroihin kuuluva varpuslintu.


title: Suomurintakapuaja

text: Kooltaan suomurintakapuaja on noin 22 cm. Selästään päästään ja siivistään laji on harmahtavan ruskea. Siivissä on myös ruosteenruskeita höyheniä. Nokka on suomurintakapuajalla pitkä ja alaspäin kaartuva. Vaaleassa rinnassa on ruskeita suomukuvioita, jotka erottavat linnun muista kapuajalajeista. Vatsa on vaalea.. Selän tummuus ja suomukuvion selkeys vaihtelevat alalajeittain.


title: Suomurintakapuaja

text: Suomurintakapuajaa tavataan Andeilla Perusta Chileen ja Patagonian alueella Chilessä ja Argentiinassa sekä Uruguayssa. Lajin elinympäristöä ovat vuoristojen pensaikko- ja ruohikkoalueet aina 3 900 metrin korkeuteen merenpinnasta. Suomurintakipujat elävät yksin tai pareittain. Linnut liikkuvat maassa hyppien ja heiluttaen jatkuvasti pyrstöään. Ravintonaan laji käyttää hyönteisiä ja niiden tuokkia sekä hämähäkkejä. Ravintoa se etsii maasta tai maan alta. Pesänsä suomurintakapuajat rakentavat 1–2 metriä pitkään luolaan.


title: William-Adolphe Bouguereau

text: William-Adolphe Bouguereau (30. marraskuuta 1825 La Rochelle – 19. elokuuta 1905 La Rochelle) oli ranskalainen taidemaalari. Bouguereau edusti perinteistä maalaustyyliä, ja häntä pidetään yhtenä tunnetuimmista akateemisen taiteen edustajista. Hänen aiheensa perustuivat usein antiikin mytologiaan, ja hän kuvasi mielellään pikkutarkoissa maalauksissaan alastonta naisvartaloa.


title: William-Adolphe Bouguereau

text: Bouguereau osoitti jo varhain taiteellista lahjakkuutta ja pääsi opiskelemaan arvostettuun École des Beaux-Artsiin. Vuonna 1850 hän voitti tavoitellun Prix de Rome -palkinnon. Omana aikanaan hän oli erittäin menestynyt ja tunnettu maalari, mutta impressionismin lyötyä läpi Bouguereaun suosio laski romahdusmaisesti.


title: Volokolamskin piiri

text: Volokolamskin piiri () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 1 671 neliökilometriä ja asukkaita on 31 400 henkeä (vuonna 2005).


title: Volokolamskin piiri

text: Volokolamskin piiri sijaitsee Moskovan alueen länsiosassa. Koillisessa se rajoittuu Klinin, idässä Istran ja Ruzan, etelässä Možaiskin, lännessä Šahovskajan ja luoteessa Lotošinon piiriin.


title: Volokolamskin piiri

text: Hallinnollinen keskus on Volokolamskin kaupunki. Sen lisäksi piiriin kuulu Sytšovon kaupunkimainen taajama ja 6 maalaiskuntaa: Jaropolets, Kašino, Ostašovo, Spass, Terjajevo ja Tšismena.


title: Volokolamskin piiri

text: Piirin läpi kulkee Moskovan ja Riian välinen rautatie sekä M9-valtatie. Seudulla on mm. tekstiili- ja elintarviketeollisuutta. Maatalous on keskittynyt maidon ja lihan tuotantoon.


title: Volokolamskin piiri

text: Nähtävyyksiä ovat Volokolamskin historiallinen keskusta, kaupungin lähellä sijaitseva Josifo-Volokolamskin luostari, Ostašovon ja Jaropoletsin kartanot, lukuisat vanhat kirkot sekä toisen maailmansodan taistelujen muistomerkki Dubosekovossa. Kansainvälinen moottorirata Moscow Raceway sijaitsee Fedjukovon kylässä, Sytšovon kaupunkimaisessa taajamassa noin 20 kilometriä Volokolamskin kaupungista itään.


title: Y Kant Tori Read (albumi)

text: Y Kant Tori Read on laulaja-lauluntekijä Tori Amosin yhtyeen Y Kant Tori Read albumi vuodelta 1988.


title: Y Kant Tori Read (albumi)

text: Amosin lisäksi yhtyeeseen Y Kant Tori Read kuuluivat kitaristi Steve Caton, basisti Brad Cobb sekä myöhemmin Guns N' Roses- ja Velvet Revolver -yhtyeissä vaikuttanut Matt Sorum. Albumia tehdessään yhtye työskenteli mm. tuottaja Joe Chiccarellin ja lauluntekijä Kim Bullardin kanssa. Y Kant Tori Read - albumilta julkaistiin kaksi singleä, "Big Picture" ja "Cool On Your Island". Kappaleesta "Big Picture" tehtiin myös musiikkivideo. Albumi ei kuitenkaan menestynyt kaupallisesti.


title: Y Kant Tori Read (albumi)

text: Y Kant Tori Read hajosi pian albumin julkaisun jälkeen. Levy-yhtiö Atlantic Records kuitenkin piti Tori Amosin listoillaan sooloartistina, ja Amos julkaisi ensimmäisen sooloalbuminsa Little Earthquakes vuonna 1992. Amosin saavutettua menestystä sooloartistina monet hänen kuuntelijansa kiinnostuivat myös Y Kant Tori Readin musiikista. Amos kieltäytyi kuitenkin julkaisemasta Y Kant Tori Read -albumia uudelleen, ja albumista tuli keräilyharvinaisuus.


title: Y Kant Tori Read (albumi)

text: Amos on kuitenkin levyttänyt yhden Y Kant Tori Read -albumilta löytyvän kappaleen uudelleen vuonna 2005. Liveversio kappaleesta "Cool on Your Island" löytyy Amosin musiikki-boksilta The Original Bootlegs.


title: Jason Lisle

text: Jason Lisle on yhdysvaltalainen astrofyysikko ja nuoren Maan kreationisti. Hän on työskennellyt Answers in Genesikselle ja suunnitellut planetaario-ohjelmia Luomismuseolle.


title: Jason Lisle

text: Ohiolaissyntyinen Lisle valmistui Ohio Wesleyan Universitystä pääaineinaan fysiikka sekä tähtitiede ja sivuaineenaan matematiikka. Hän sai Coloradon yliopistosta maisterin arvon ja filosofian tohtorin arvon astrofysiikassa. Hän asuu nykyisin pohjoisessa Kentuckyssä. Hän on väitellyt keskeisen kreationismin kriitikon Eugenie Scottin kanssa.


title: Jason Lisle

text: Lislen teoksessa "The Ultimate Proof of Creation" (2009) esitetään Answers in Genesiksen mukaan kiistämätön todistusaineisto luomisuskon puolesta.


title: Sonic Boom

text: Sonic Boom on lokakuussa 2009 julkaistu Kissin studioalbumi. Se on yhtyeen ensimmäinen studioalbumi 11 vuoden tauon jälkeen. "Sonic Boom" on Kissin nykyisen kokoonpanon ensimmäinen uutta materiaalia sisältävä levytys ja albumilla kuullaan myös soolokitaristi Tommy Thayerin ja rumpali Eric Singerin laulua.


title: Sonic Boom

text: Albumin kansikuvan on tehnyt Michael Doret. Hän on tehnyt myös vuonna 1976 julkaistun "Rock and Roll Over" -albumin kansikuvan.


title: Sonic Boom

text: Albumista julkaistiin myös rajoitettu erikoispainos, jossa bonuslevynä on vuonna 2008 ainoastaan Japanissa julkaistu "Jigoku-Retsuden – New Recordings Best" -kokoelmalevy. Erikoispainoksella on myös DVD-levy, joka sisältää kuusi Kissin live-esitystä Buenos Airesista vuodelta 2009.


title: Sonic Boom

text: Albumi nousi Yhdysvalloissa Billboard 200 -listan toiselle sijalle. Suomessa se debytoi virallisen albumilistan sijalla 7. Se sai kriitikoilta pääosin ristiriitaista ja positiivista palautetta.


title: Sonic Boom

text: Bonus CD: Compilation Kiss Klassics


title: Laosin jalkapallomaajoukkue

text: Laosin jalkapallomaajoukkue edustaa Laosia kansainvälisissä miesten jalkapallokilpailuissa ja sitä hallinnoi Laosin jalkapalloliitto.


title: Laosin jalkapallomaajoukkue

text: Maajoukkue ei ole kertaakaan esiintynyt MM-kisoissa, eikä myöskään Aasian kisoissa.


title: Lotošinon piiri

text: Lotošinon piiri () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 1 000 neliökilometriä ja asukkaita on 17 800 henkeä (vuonna 2007).


title: Lotošinon piiri

text: Lotošinon piiri sijaitsee Moskovan alueen luoteisosassa. Lännessä se rajoittuu Istran, kaakossa Volokolamskin ja etelässä Šahovskajan piireihin sekä muualla Tverin alueeseen.


title: Lotošinon piiri

text: Hallinnollinen keskus on Lotošinon kaupunkimainen taajama. Sen lisäksi piiriin kuuluvat Mikulinon ja Ošeikinon maalaiskunnat.


title: Lotošinon piiri

text: Lotošinosta on maantieyhteys Kliniin, Šahovskajaan ja Tveriin. Seudun pääelinkeino on maatalous, joka on keskittynyt maidon ja lihan tuotantoon.


title: Lotošinon piiri

text: Lotošinon piiri on moskovalaisten suosimaa lomanviettoseutua. Nähtävyyksiä ovat keskiaikaisen Mikulinin kaupungin jäännökset ja 1500-luvulla rakennettu arkkienkeli Mikaelin katedraali nykyisessä Mikulinon kylässä sekä Tatištševin kartano Gribanovossa.


title: Babylon (W.A.S.P.:in albumi)

text: Babylon on W.A.S.P.in 12. lokakuuta 2009 julkaistu studioalbumi.


title: Babylon (W.A.S.P.:in albumi)

text: Albumi nousi Suomen virallisen listan sijalle 31.


title: Picnic (ketju)

text: Picnic, virallisesti Picnic Finland Oy, on suomalainen leipomokahvilaketju, jolla on yli 50 toimipistettä ympäri Suomea. Ensimmäinen testiyksikkötoimipiste avattiin Helsingin keskustaan 1980-luvun puolivälissä, ja sen jälkeen ketju on laajentunut franchising-periaatteen mukaisesti itsenäisten yrittäjien perustaessa uusia toimipisteitä.


title: Picnic (ketju)

text: Liikkeen tuotevalikoimaan kuuluvat erilaiset sämpylät, täytetyt patongit, salaatit, keitot ja leipomotuotteet.


title: Libanonin jalkapallomaajoukkue

text: Libanonin jalkapallomaajoukkue edustaa Libanonia kansainvälisissä miesten jalkapallokilpailuissa ja sitä hallinnoi Libanonin jalkapalloliitto.


title: Libanonin jalkapallomaajoukkue

text: Maajoukkue ei ole kertaakaan esiintynyt MM-kisoissa.


title: Hyvää puuta

text: Hyvää puuta on Vesa-Matti Loirin 30. albumi, joka julkaistiin 16. syyskuuta 2009. Levy sisältää muun muassa Heikki Salon, Jarkko Martikaisen ja J. Karjalaisen varta vasten Loirille tekemiä kappaleita. Pauli Hanhiniemen tekemät kappaleet jäivät levyltä pois. Albumi myi vuoden 2009 aikana kulta- ja platinalevyihin oikeuttavan määrän.


title: Hyvää puuta

text: Suomen virallisella albumilistalla "Hyvää puuta" sijoittui julkaisuaan seuraavalla viikolla sijalle 5, parhaimmillaan albumi sijoittui viikoilla 46–47/2009 sijalle 2.


title: Malesian jalkapallomaajoukkue

text: Malesian jalkapallomaajoukkue edustaa Malesiaa kansainvälisissä miesten jalkapallokilpailuissa ja sitä hallinnoi Malesian jalkapalloliitto. Vuoteen 1963 asti joukkue toimi nimellä Malaijan jalkapallomaajoukkue.


title: Malesian jalkapallomaajoukkue


title: Bioottiset ympäristötekijät

text: Bioottiset ympäristötekijät ovat elävien eliöiden muodostamia ympäristötekijöitä.


title: Kolomnan piiri

text: Kolomnan piiri () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 1 091 neliökilometriä. Asukkaita on 40 400 henkeä (vuonna 2006).


title: Kolomnan piiri

text: Kolomnan piiri sijaitsee Moskovan alueen kaakkoisosassa. Se rajoittuu Jegorjevskin, Luhovitsyn, Ozjoryn, Ramenskojen, Stupinon ja Voskresenskin piireihin. Laajojen peltoalueiden lisäksi seudulla on huomattavia metsiä. Suurin joki on Oka, johon Moskvajoki laskee Kolomnassa.


title: Kolomnan piiri

text: Hallinnollinen keskus on Kolomnan kaupunki, joka ei kuuluu piirin yhteyteen, vaan muodostaa erillisen kaupunkipiirikunnan. Kolomnan piiriin kuuluu Peskin taajama ja 8 maalaiskuntaa: Akatjevo, Biorki, Horošovo, Nepetsino, Pestrikovo, Provodnik, Radužnyi ja Zarudnja.


title: Kolomnan piiri

text: Piirin läpi kulkee Moskovan ja Rjazanin välinen rautatie sekä M5-valtatie. Teollisuus on keskittynyt Kolomnan kaupunkiin. Maaseudulla on lähinnä rakennustarvikkeiden tuotantoa. Maatalous on erikoistunut vihannesten, viljan ja perunan kasvatukseen sekä maidon ja lihan tuotantoon.


title: Kolomnan piiri

text: Alue on moskovalaisten suosimaa lomanviettoseutua. Historialliset nähtävyydet sijaitsevat lähinnä Kolomnassa ja sen lähiympäristössä.


title: Espoo Bluesin SM-liigakausi 2009–2010

text: Espoo Blues lähti kaudelle 2009-2010 uudistuneella ilmeellä, uuden logon kera sekä uudistuneella kapteenistolla. Kauden kapteenisto miehissä Toni Kähkönen (C), Santeri Heiskanen (A) ja Ville Lajunen (A) oli täysin espoolainen. Espoo Bluesin oli tarkoitus osallistua tällä kaudella myös Jääkiekon mestarien liigan karsintakierrokselle mutta kausi 2009-2010 jouduttiin perumaan sponsorien puutteen ja maailmalla vellovan laman johdosta. Suurimpina vahvistuksina joukkueeseen saapuivat SaiPasta keskushyökkääjä Jarkko A. Immonen ja maalivahti Iiro Tarkki.


title: Espoo Bluesin SM-liigakausi 2009–2010

text: Runkosarjan jälkeen Bluesin sijoitus oli 8. Joukkue pääsi villillä kortilla mukaan pudotuspelien karsintakierrokselle, jossa vastaan asettui runkosarjassa 9. sijoittunut Kärpät. Blues hävisi ottelusarjan oululaisille 1-2 (2-3, 3-2 ja 1-2), mikä tarkoitti Bluesin kauden päättymistä.


title: Tadžikistanin jalkapallomaajoukkue

text: Tadžikistan jalkapallomaajoukkue edustaa Tadžikistania kansainvälisissä miesten jalkapallokilpailuissa ja sitä hallinnoi Tadžikistanin jalkapalloliitto.


title: Tadžikistanin jalkapallomaajoukkue

text: Maajoukkue ei ole kertaakaan esiintynyt MM-kisoissa, eikä myöskään Aasian kisoissa.


title: Salinomysiini

text: Salinomysiini on tuoreissa tutkimuksissa todettu tehokkaaksi syöpälääkkeeksi. Se tuhoaa syöpien kantasoluja, joihin tavanomainen hoito ei aina tehoa. Hoitoa on etsitty pitkään, mutta ongelman ydin on ollut kantasolujen nopea muuntuminen laboratorio-oloissa.


title: Salinomysiini

text: Aine on osoittautunut tehokkaaksi eläinkokeissa, mutta vielä on edessä sen selvittäminen, onko aine turvallista ihmiselle. Tutkimukset vievät vuosia.


title: Glendale (Arizona)

text: Glendale on kaupunki Arizonan osavaltiossa Yhdysvalloissa. Kaupungilla on pinta-alaa 144,4 km², josta on vettä noin 0,2 km². Kaupungin asukasluku oli 253 209 vuonna 2010 ja asukastiheys 1 570,1 as/km².


title: Turkmenistanin jalkapallomaajoukkue

text: Turkmenistanin jalkapallomaajoukkue edustaa Turkmenistania kansainvälisissä miesten jalkapallokilpailuissa ja sitä hallinnoi Turkmenistanin jalkapalloliitto.


title: Turkmenistanin jalkapallomaajoukkue

text: Maajoukkue ei ole kertaakaan esiintynyt MM-kisoissa.


title: Subtalamus

text: Subtalamus on osa väliaivoja. Sen merkittävin osa on subtalaaminen tumake. Subtalamuksesta on yhteyksiä etuaivojen globus pallidumiin ja tyvitumakkeisiin.


title: Subtalamus

text: Subtalamus sijaitsee talamuksen ventraalipuolella, capsula internan mediaalipuolella ja hypotalamuksen lateraalipuolella. Se muodostuu useasta harmaan aineen tumakkeesta ja niitä yhdistävistä valkean aineen radoista:


title: Subtalamus

text: Sikiönkehityksen aikana subtalamus on pääosin yhteneväinen hypotalamuksen kanssa, mutta niitä erottaa capsula internan valkean aineen säikeet. Sikiökauden jälkeen subtalamus sijaitsee talamuksen alapuolella, siitä tulee alueen nimi: "sub" tarkoittaa "alapuolella". Hypotalamukseen nähden puolestaan subtalamus sijaitsee dorsolateraalisesti.


title: Subtalamus

text: Subtalamuksesta on efferentti yhteys aivojuovioon, (häntätumake ja putamen), dorsaaliseen talamukseen (mediaaliseen ja lateraaliseen tumakeryhmään) väliaivoissa, sekä punatumakkeeseen ja mustatumakkeeseen keskiaivoissa. Se vastaanottaa afferentteja yhteyksiä mustatumakkeesta ja aivojuoviosta.


title: Ozjoryn piiri

text: Ozjoryn piiri () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 538 neliökilometriä ja asukkaita on 39 500 henkeä.


title: Ozjoryn piiri

text: Ozjoryn piiri sijaitsee Moskovan alueen kaakkoisosassa. Se rajoittuu Kaširan, Kolomnan, Luhovitsyn, Stupinon ja Zaraiskin piireihin. Seudun läpi virtaa Okajoki.


title: Ozjoryn piiri

text: Hallinnollinen keskus on Ozjoryn kaupunki. Sen lisäksi piiriin kuuluvat Bojarkinon ja Klišinon maalaiskunnat.


title: Ozjoryn piiri

text: Piirin läpi kulkee Kolomnan ja Kaširan välinen maantie. Ozjorysta on sivurata Kolomnaan Golutvinin asemalle. Okalla on laivaliikennettä.


title: Ozjoryn piiri

text: Ozjoryssa on tekstiili-, metalli- ja elintarviketeollisuutta. Maatalous tuottaa lihaa, maitoa, vihanneksia ja perunaa.


title: Ozjoryn piiri

text: Puhtaan luontonsa ansiosta alue on moskovalaisten suosimaa lomanviettoseutua.


title: Sarjakuvaromaani

text: Sarjakuvaromaani () on termi, jota käytetään sarjakuvateoksesta, joka rinnastetaan romaaneihin pituutensa ja taiteellisesti kunnianhimoisen juonensa takia. Sarjakuvaromaanit julkaistaan yleensä kirjamuodossa, joskin ne saattavat saada ensijulkaisunsa myös jatkokertomuksena sarjakuvalehdessä.


title: Vietnamin jalkapallomaajoukkue

text: Vietnamin jalkapallomaajoukkue edustaa Vietnamia kansainvälisissä miesten jalkapallokilpailuissa ja sitä hallinnoi Vietnamin jalkapalloliitto.


title: Vietnamin jalkapallomaajoukkue


title: Thales Group

text: Thales Group on ranskalainen informaatiojärjestelmiä ja palveluja ilmailu-, puolustus- ja turvallisuusaloille tarjoava pörssiyhtiö. Sen pääkonttori sijaitsee Pariisin esikaupungissa Neuilly-sur-Seinessä. Työntekijöitä sillä oli maailmanlaajuisesti 68 000 vuonna 2007.


title: Thales Group

text: Thalesin edeltäjä Thomson-CSF perustettiin vuonna 1968, jolloin Thomson-Brandtin (aik. Compagnie Française Thomson-Houston per. 1893) elektroniikkavalmistus sulautettiin Compagnie Générale de Télégraphie Sans Fil -yhtiöön.


title: Thales Group

text: Thales toimittaa monenlaisia puolustusalan tuotteita kuten taisteluajoneuvoja, tutkia, kenttäviestijärjestelmien osia ja osia useisiin eurooppalaisiin asehankkeisiin kuten PAAMS-ohjusjärjestelmät.


title: Thales Group

text: Thalesin pääomistajat ovat Ranskan valtio (27,1 %) ja Dassault Group (25,8 %). Dassault Group on muun muassa lentokonetehdas Dassaultin emoyhtiö.


title: Epitalamus

text: Epitalamus () on väliaivojen tumake. Sen osia ovat muun muassa umpieritysjärjestelmään kuuluva käpylisäke, trigonum habenularis, sekä aivosarven alla sijaitseva ydinjuova. Se yhdistää limbistä järjestelmää muihin aivojen osiin, kuten keskiaivoihin.


title: Andrea Chénier

text: Andrea Chénier on Umberto Giordanon säveltämä ooppera, jonka libretto on saanut aiheensa ranskalaisen runoilijan André Chénierin elämästä. Ooppera edustaa tyyliltään verismiä. Oopperan libreton on kirjoittanut Luigi Illica.


title: Andrea Chénier

text: Oopperan juoni punoutuu Ranskan vallankumouksen aikana eläneen runoilija André Chénierin ympärille, joka edustaa vallankumouksen ihanteita, mutta hänet tuomitaan kuolemaan. Hänen rakastettunsa Maddalena haluaa kuolla hänen kanssaan. Giordanon musiikki kuvastaa vallankumousaikojen ja rakastavaisten tunteiden kuohuntaa. Ooppera kuuluu italialaisen oopperan keskeisiin klassikoihin.


title: Andrea Chénier

text: Ooppera esitettiin ensi kertaa La Scalassa 28. maaliskuuta 1896.


title: Quinnel Brown

text: Quinnel Brown (s. 26. elokuuta 1983) on yhdysvaltalainen koripalloilija. Hän on pelannut KTP-Basketissa kaudella 2005–2006 yhden ottelun Kouvolan Kouvoja vastaan. Brown teki kyseisessä ottelussa 19 pistettä ja otti seitsemän levypalloa. Toisen kauden Suomessa Brown pelasi kaudella 2008–2009 voittaen SM-hopeaa Katajan paidassa.


title: Quinnel Brown

text:
Johdatti vuonna 2001 koulunsa ensimmäiseen Chicagon mestaruuteen (Chicago Public Schools Championship) sitten vuoden 1976. Valinta osavaltion kolmostähdistöön (Class AA All-State 3rd Team) 2001.
Joukkueensa (Morgan Park Mustangs) ykkönen pisteissä ja levypalloissa päätöskaudellaan 2000–2001.


title: Lubomír Tomeček

text: Lubomír Tomeček (s. 6. helmikuuta 1979) on tšekkiläinen pyöräsuunnistaja. Seuratasolla hän edustaa A-Team NOVO Bruntalia.


title: Lubomír Tomeček

text: Ballaratin MM-kilpailuissa 2004 Tomeček voitti viestihopeaa joukkuetovereinaan Radek Tichacek ja Jaroslav Rygl. Nové Město na Moravěn MM-kilpailuissa 2007 hän uusi viestihopeansa ja voitti keskimatkalta pronssia. Viestissä hänen kanssaan pyöräsuunnistivat Martin Ševèík ja Jaroslav Rygl. Ostródan MM-kilpailuissa 2008 hän voitti pronssia keskimatkalta ja pronssia viestistä edellisvuoden hopeajoukkueella. Ben Shemenin MM-kilpailuista 2009 hän voitti kolmannen viestihopeansa joukkuetovereinaan Radek Laciga ja Jiří Hradil. EM-kilpailuista Tomeček on voittanut yhden hopean ja yhden pronssin molemmat viestistä.


title: Salome (vuoden 1918 elokuva)

text: Salome (tai Salomé, ) on J. Gordon Edwardsin ohjaama yhdysvaltalainen historiallinen draamamykkäelokuva vuodelta 1918. "Salomen" nimiroolin näytteli Theda Bara, ja G. Raymond Nye näytteli Herodes Antipasta sekä Alan Roscoe näytteli Johannes Kastajaa. Sivuosissa ovat muiden muassa Herbert Heyes, Bertram Grassby, Genevieve Blinn ja Vera Doria. Käsikirjoituksen laati Adrian Johnson Flavius Josephuksen tarinan pohjalta. "Salome" on mustavalkoinen ja pituudeltaan 80 minuuttia. "Salome" sai ensi-iltansa Yhdysvalloissa 6. lokakuuta 1918. Elokuvan tuottaja on Fox Film Corporation. "Salome" kuvattiin Palm Canyonissa Kaliforniassa.


title: Salome (vuoden 1918 elokuva)

text: "Salomen" kaikki kelat ovat tiettävästi kadonneet. Kohtaus elokuvassa "The Cook" (1918), jossa näyttelevät Roscoe ”Fatty” Arbuckle ja Buster Keaton, parodioi "Salomea". Arbuckle pukeutuu ja esiintyy kuin ”Kleopatra”.


title: Salome (vuoden 1918 elokuva)

text: "Salome" kertoo Herodiaksesta, joka ottaa avioeron hänen miehestään ja menee naimisiin hänen veljensä Herodes Antipaksen, Juudean kuvernöörin kanssa. Kuitenkin profeetta Johannes Kastaja esittää vastalauseen ja hänet vangitaan. Salome, Herodiaksen tytär, ja molemmat veljentyttäret sekä tytärpuoli vie Herodeksen tanssiin viettelevästi ja voittaa palkinnon mitään mitä hän pyytää. Kun hän kysyy mikä on palkintona, hän sai kuulla että se on Johannes Kastajan pää.


title: Louise Hazel

text: Louise Hazel (s. 6. lokakuuta 1985, Southwark) on brittiläinen seitsenottelija. Hänen henkilökohtainen ennätyksensä seitsenottelussa on Ratingenissa heinäkuussa 2011 oteltu 6166 pistettä. Vuonna 2010 hän voitti kultaa Kansainyhteisön kisoissa. Hazel on harrastunut myös nyrkkeilyä harjoittelumielessä.


title: Louise Hazel

text: Yleisurheilun Euroopan-mestaruuskilpailuissa 2006 Hazel sijoittui 17:nneksi pisteillä 5894. Maailmanmestaruuskilpailuihin hän osallistui ensimmäisen kerran Berliinissä 2009 ja sijoittui tuolloin 14:nneksi tuloksella 6008 pistettä. Daegussa 2011 hän sijoittui 15:nneksi tuloksella 6149 pistettä.


title: Louise Hazel

text: Lähde: IAAF


title: Sam Liu

text: Sam Liu on yhdysvaltalainen Daytime Emmy -palkittu animaatio-ohjaaja ja animaattori. Hän on myös työskennellyt sarjakuvapiirtäjänä Marvelille, Imagelle, Dark Horselle, Playstation Magazinelle ja White Wolfille.


title: Kung Fu Panda (videopeli)

text: Kung Fu Panda on Activisionin julkaisema samannimiseen elokuvaan perustuva toimintaseikkailupeli. Peli julkaistiin kesäkuussa 2008 usealle alustalle.


title: Kung Fu Panda (videopeli)

text: "Kung Fu Pandassa" pelaaja ohjaa elokuvankin päähahmona olevaa Po-pandaa sekä välillä myös muita elokuvasta tuttuja hahmoja. Kaikki pelin tapahtumat eivät kuitenkaan suoraan perustu elokuvaan.


title: Kung Fu Panda (videopeli)

text: Pelille on julkaistu myös jatko-osa "", joka ilmestyi joulukuussa 2008 Wiille ja Nintendo DS:lle.


title: Tölzer Knabenchor

text: Tölzer Knabenchor on saksalainen poikakuoro, jonka kotipaikka on Baijerin Bad Tölzin kaupunki. Kuoron perusti 19-vuotiaana vuonna 1956 sen nykyinen johtaja Gerhard Schmidt-Gaden. Tölzin poikakuoron ohjelmisto käsittää niin keskiajan kuin moderninkin vokaalimusiikin, kansanmusiikin, madrigaalit ja motetit, barokin ja klassisen kirkkomusiikin sekä sooloroolit ja oopperan lapsikuoroille.


title: Tölzer Knabenchor

text: Tölzer Knabenchor on esiintynyt ympäri maailmaa, muun muassa Kiinassa, Japanissa, Israelissa, Britanniassa, Ranskassa, Italiassa, Espanjassa, Alankomaissa, Belgiassa, Puolassa, Itävallassa, Sveitsissä ja Yhdysvalloissa.


title: Kilon talli

text: Kilon talli Oy on Espoon Kilossa Kilon kartanon alueella sijaitseva talli, jossa on ratsastuskoulu ja yksityistalli. Ratsastuskoululla on 13 hevosta ja 12 ponia. Opettajia on neljä. Yritys on perustettu 1980, ja sen toimitusjohtaja on Dorrit Burmeister.


title: Kilon talli

text: Ratsastuskoulun yhteydessä toimii ratsastusseura Kilon ratsastuskerho, joka on Suomen Ratsastajainliiton jäsen. Kerhossa on noin 150 jäsentä, ja se järjestää seurakilpailuja, retkiä ja muita tapahtumia. Sen puheenjohtaja on Timo Ajanto.


title: Kilon talli

text: Tallin kasvatti Sandra Burmeister oli esteratsastuksen suomenmestaruuskilpailuissa toinen vuonna 2007. Lisäksi hänellä on nuorten SM-mestaruuksia vuosilta 1999 ja 1998 sekä toinen sija nuorten SM-kilpailuissa 1997. Ratsastuskoulun opettaja Timo Ajanto toimii SRL:n esteratsastuksen nuorten- ja juniorimaajoukkueen valmentajana.


title: Contergan-skandaali

text: Contergan-skandaali () oli 1960-luvun alkupuolelle sijoittunut yksi Saksan liittotasavallan suurimmista lääkeskandaaleista. Skandaali kehittyi "Contergan"-nimisen rauhoittavan lääkkeen ympärille. Talidomidia sisältäneellä lääkkeellä oli haitallisia sivuvaikutuksia, jotka aiheuttivat vaurioita suurella määrällä syntymättömiä lapsia.


title: Contergan-skandaali

text: Contergan kehitettiin Heinrich Mückterin johdolla saksalaisen Grünenthal-lääkeyrityksen tutkimusyksikössä ja sitä markkinoitiin vuoden 1957 lokakuusta vuoden 1961 marraskuun lopulle asti. 1950-luvun lopussa lääkettä suositeltiin rauhoittavana lääkkeenä ja unilääkkeenä raskaana oleville. Seurauksena vakavat epämuodostumat ja aplasiat yleistyivät vastasyntyneillä lapsilla. Näiden yhteyden Conterganin käyttöön raskausaikana löysi lopulta hampurilainen lääkäri Widukind Lenz.


title: Contergan-skandaali

text: Vuoteen 1961 mennessä lääkeyritys Grünenthal oli saanut tietoonsa jo noin 1600 epämuodostumistapausta vastasyntyneillä, mutta Conterganin markkinointi lopetettiin vasta Welt am Sonntagin 26. marraskuuta 1961 julkaiseman sanomalehtiartikkelin myötä.


title: Contergan-skandaali

text: Grünenthal maksoi Conterganin-käytöstä kärsineille yhteensä 100 miljoonan Saksan markan korvaussumman "Hilfswerk für behinderte Kinder" -säätiön kautta ja vältti siten oikeudenkäynnin. korvanleinen


title: Whorehouse Blues

text: ”Whorehouse Blues” on brittiläisen heavy metal -yhtyeen Motörheadin kappale levyltä "Inferno". Kappale on yhtyeelle poikkeuksellinen: se on ensimmäinen Motörheadin kappale, joka on täysin akustinen, ja se on enemmänkin bluesia poiketen yhtyeen tavallisesta linjasta. Viime vuosina yhtye on soittanut kappaletta ensimmäisenä encorena ennen kappaleita ”Ace of Spades” ja ”Overkill”. Kappaleesta on tehty myös musiikkivideo.


title: Wang Hao (kävelijä)

text: Wang Hao (s. 16. elokuuta 1989) on kiinalainen kilpakävelijä.


title: Wang Hao (kävelijä)

text: Pekingin olympialaisissa 2008 hän käveli 20 kilometrin kilpailussa neljänneksi ajalla 1.19.47. Hän hävisi pronssimitalistille Jared Tallentille viisi sekuntia. Berliinin MM-kilpailuissa 2009 hän sijoittui 20 kilometrin kilpailussa alun perin toiseksi ajalla 1.19.06, mutta nousi vuonna 2016 kilpailun voittajaksi kun alkuperäinen voittaja Valeri Bortšin hylättiin dopingin takia. Daegun MM-kisoissa 2011 hän oli 20 kilometrillä muiden kävelijöiden dopinghylkäysten jälkeen lopulta kymmenes.


title: Trifonajärvi

text: Trifonajärvi () on järvi Petsamonvuonon länsipuolella Petsamon kaupunkikunnassa Petsamon piirissä Murmanskin alueen luoteisosassa Venäjällä. Trifonajärvi laskee Trifonajokea myöten Petsamonvuonoon. Joen suulla Trifonajärven ja Petsamovuonon välissä on Trifonan kylä. Trifonajärvi sijaitsee Suomen Neuvostoliitolle vuonna 1944 luovuttamalla alueella. Trifonajärven pinta on 17 metriä meren pinnan yläpuolella. Järven kaakkoisrantaa pitki kulkee tie Petsamon taajamasta Liinahamariin (Suomen aikana Jäämerentie). Trifonajärven pohjoispäästä alkoi Jäämeren rannalle Peuravuonoon johtava Peuralaakso. Järven itäpuolella on Tyyristunturi ja itäpuolella Trifonavaara.


title: Herkules (ooppera)

text: Herkules on Johann Sebastian Bachin musiikkiin rakennettu ooppera, jonka valmisti vuonna 2006 poikkitaiteellinen taiteilijaryhmä Taite r.y. Helsingin juhlaviikoille. Se esitettiin Aleksanterin teatterissa.


title: Herkules (ooppera)

text: Libreton laati kirjailija Mikko Koivusalo. Dramaturgian laativat Koivusalo ja Satu Rasila. Kapellimestarina oli Anssi Mattila, joka johti Kuudennen kerroksen orkesteria ja Taite-kuoroa. Koreografina toimi Kirsi Saastamoinen ja ohjaajana Ville Sandqvist.


title: Herkules (ooppera)

text: Mattila ja Koivusalo valitsivat Bachin maallisista kantaateista musiikkinumerot, joihin Koivusalo kirjoitti tarinan ja laulutekstit. Päärooleissa lauloivat Jaakko Kortekangas, Mari Palo, Tanja Kauppinen-Savijoki, Niall Chorell ja Matti Lehtinen.


title: Herkules (ooppera)

text: Herkules kertoo antiikin mytologian hengessä keihäänheittäjästä, joka yrittää vastata ankaran Zeus-isänsä haasteeseen ja voittaa urallaan 12 olympiakultaa. Herkuleen kohtaloksi tulee riippuvuus paitsi yleisön suosiosta myös ylimääräisiä voimia tuovasta eliksiiristä, jonka kiusausta hän ei lopulta pysty vastustamaan. Teksti pohtiikin urheilun etiikkaa.


title: Walter Rutherford

text: Walter Mathers Rutherford (23. syyskuuta 1857 Crailing – 15. lokakuuta 1913 Crailing) oli brittiläinen golfaaja ja olympiamitalisti. Hän osallistui Pariisin olympialaisiin 1900 ja voitti hopeaa. Rutherford edusti Jedburgh Golf Clubia.


title: Luurat (suku)

text: Luurat ("Grallaria") on luurien heimoon kuuluva varpuslintusuku. Aiemmin suku luettiin kuuluvaksi muurien heimoon. Luurien sukuun kuuluu BirdLifen mukaan 32 lajia.


title: Smokkijätkät

text: Smokkijätkät on musikaali, joka kertoo Rat Pack –hengessä suomalaisen lauluyhtyeen värikkäästä taipaleesta. Teksti on kirjoittanut Mikko Koivusalo, samoin uudelleen suomennetut laulunumerot, , jotka on valittu Frank Sinatran, Dean Martinin ja Sammy Davis Jr.:n klassikoista.


title: Smokkijätkät

text: Show sai ensi-iltansa Helsingissä vuonna 2007, päärooleissa Kari-Pekka Toivonen, Jussi Lampi, Puntti Valtonen ja Rea Mauranen sekä orkesterina Jean S. Ohjaus oli Dick Holmströmin.


title: Pauline Whittier

text: Pauline "Polly" Whittier (9. joulukuuta 1876 Boston – 3. maaliskuuta 1946) oli yhdysvaltalainen golfaaja ja olympiamitalisti. Hän osallistui Pariisin olympialaisiin 1900, joissa hän voitti hopeaa.


title: Liitohaukat

text: Liitohaukat ("Elanus") on haukkojen heimoon kuuluva päiväpetolintusuku. Liitohaukkojen sukuun kuuluu BirdLifen mukaan neljä lajia.


title: Daria Pratt

text: Myra Abigail "Daria" Pratt (myöhemmin Karageorgevitš; 21. maaliskuuta 1859 Cleveland – 26. kesäkuuta 1938 Cannes, Ranska) oli yhdysvaltalainen golfaaja ja olympiamitalisti. Hän osallistui Pariisin olympialaisiin 1900 ja voitti pronssia. Pratt oli elämänsä aikana kolmesti naimisissa, viimeisenä Serbian prinssi Alexis Karageorgevitšin kanssa. Näin Pratt oli prinsessa kuolemaansa saakka.


title: Tyyppi 45 -hävittäjä

text: Type 45 on Britannian Kuninkaallisen laivaston hävittäjäalusluokka, johon kuuluu kuusi alusta. Britannia oli mukana brittiläis-italialais-ranskalaisessa Horizon-fregattihankkeessa 1990-luvulla, mutta jättäytyi 1999 siitä pois eriävien teknisten vaatimusten vuoksi. Britannia ryhtyi sen jälkeen kehittämään omaa alustyyppiään. Ensimmäinen Type 45 -luokan hävittäjä "HMS Daring" otettiin käyttöön 23. heinäkuuta 2009, ja viimeinen 26. syyskuuta 2013.


title: Tyyppi 45 -hävittäjä

text:
Falklandin sodan kokemukset ilmatorjunnan haasteista loivat vaatimukset uudelle ilmatorjuntakykyiselle hävittäjälle. Yhdistynyt kuningaskunta liittyi seitsemän Nato-maan muodostamaan liittoumaan, jonka tarkoituksena oli kehittää uusi ilmatorjuntafregatti NFR-90. Hanke kuitenkin kaatui maiden keskinäisiin ongelmiin. Tämän jälkeen Yhdistynyt kuningaskunta muodosti Ranskan ja Italian kanssa Horizon CNCG -ohjelman, joka myös kaatui maiden keskinäisiin erimielisyyksiin vaatimuksista. Maa erkani hankkeesta 26. huhtikuuta 1999, minkä jälkeen se aloitti oman kansallisen hankkeen. Marconi Electronic Systems (MES) valittiin 23. marraskuuta hankkeen päätoimittajaksi ja seitsemän päivää myöhemmin MES ja British Aerospace sulautuivat BAE Systemsiksi, jolloin BAE Systemsistä tuli päätoimittaja.
Ensimmäiset kolme luokan alusta tilattiin heinäkuussa 2000 sen jälkeen, kun Yhdistynyt kuningaskunta oli irtisanoutunut Horizon-luokan fregattien kehityshankkeesta 1999. Helmikuussa 2002 tilausta täydennettiin kolmella uudella aluksella. Alusten tarvitsemien lohkojen valmistus jaettiin VT Groupin Portmouthin telakan ja BAE Systemsin Glasgowin tuotantolaitosten kesken, mitkä myöhemmin sulautuivat BVT Surface Fleet -yhtiöksi. Lopullinen kasaus tehdään Clyden telakalla.


title: Nicolaus Stenonis

text: Nicolaus Stenonis, myös Nicolas Steno, alk. "Niels Steensen" (1. tammikuuta 1638, Kööpenhamina, Tanska – 25. marraskuuta 1686, Schwerin, Saksa) oli tanskalainen fysiologi ja geologi. Stenoa pidetään yhtenä geologian perustajista, hän esimerkiksi keksi fossiilien ja sedimenttikivien rakenteen ja syntymekanismin. Fysiologiassa hän tutki muun muassa aivoja, sydäntä ja rauhasia ja niiden toimintaa.


title: Jalkapallo kesäolympialaisissa 1900

text: Vuoden 1900 Kesäolympialaisten jalkapalloturnaus käytiin 20.–23.10.1900. Kyseessä oli ensimmäinen kerta kun jalkapallo oli olympialaisten ohjelmassa. Jalkapallo oli alun perin mukana vain näytöslajina eikä mitaleita jaettu, mutta kansainvälinen olympiakomitea hyväksyi tapahtuman myöhemmin viralliseksi olympialajiksi. FIFA ei laske vuosien 1900 ja 1904 jalkapallon olympiaturnauksia virallisiksi, sillä niissä pelasivat seurajoukkueet.


title: Jalkapallo kesäolympialaisissa 1900

text: Turnauksessa pelasi kolme joukkuetta, Iso-Britanniasta Upton Park FC, Ranskasta Club Français Paris sekä Belgiasta Université libre de Bruxelles. Turnauksen voitti Upton Park FC.


title: Edinho (jalkapalloilija, 1982)

text:
__notoc__
Arnaldo Edi Lopes da Silva eli Edinho (s. 7. heinäkuuta 1982 Aveiro, Portugali) on portugalilainen jalkapalloilija. Hän edustaa portugalilaista Académica de Coimbraa ja on pelipaikaltaan oikea laitalinkki tai hyökkääjä.


title: Edinho (jalkapalloilija, 1982)

text: Tehtyään ensiesiintymisensä Sporting Bragassa vuonna 2004, hän pelasi kaksi seuraavaa kautta lainalla. Kaudeksi 2007–2008 vapautettiin sopimuksestaan Bragan kanssa ja hän siirtyi Vitória Setúbalin riveihin. Tammikuussa 2008 hän siirtyi loppukauden kestävällä lainasopimuksella kreikkalaiseen AEK Ateenaan.


title: Edinho (jalkapalloilija, 1982)

text: Kauden jälkeen kreikkalaisseura halusi tehdä siirrosta pysyvän ja maksoivat Edinhosta 500 000 euron siirtosumman. Kaudella 2008–2009 hän onnistui maalinteossa 7 kertaa, joista yksi syntyi tärkeässä paikallispelissä Panathinaikosia vastaan.


title: Edinho (jalkapalloilija, 1982)

text: 17. heinäkuuta 2009 Edinho siirtyi espanjalaiseen Málagaan 900 000 euron siirtosummalla. Tammikuussa 2010 hänet lainattiin kreikkalaiseen PAOKiin. Seuralla oli mahdollisuus tehdä siirrosta kauden päätyttyä 1,2 miljoonalla eurolla, jonka se jätti kuitenkin lopulta käyttämättä ja niin Edinho palasi Málagaan.


title: Edinho (jalkapalloilija, 1982)

text: Edinho sai kutsun Portugalin maajoukkueeseen maaliskuussa 2009 pelattavaan vuoden Ruotsia vastaan. Ensiesiintymisensä hän teki ystävyysottelussa Etelä-Afrikkaa vastaan, joka pelattiin Sveitsissä. Samaisessa ottelussa hän onnistui myös maalinteossa, joka päättyi lopulta Portugalin 2–0-voittoon.


Jalkapallon maailmanmestaruuskilpailujen 2006 loppuottelu pelattiin 9. heinäkuuta 2006 kello 20.00 paikallista aikaa (21.00 Suomen aikaa) sijaitsevalla Berliinin olympiastadionilla. Loppuottelussa kohtasivat Ranska ja Italia. Loppuottelun voitti Italia rangaistuspotkukilpailun jälkeen 5–3. Ratkaisevan rangaistuspotkun ampui Fabio Grosso. Loppuottelun jälkeen mediassa puhuttiin pitkään Zinédine Zidanen ja Marco Materazzin välisestä tapahtumasta, jonka seurauksena Zidane sai punaisen kortin. Loppuottelua seurasi maailmanlaajuisesti 715,1 miljoonaa ihmistä. Stadionilla katsojia oli 69 000.


title: Jalkapallon maailmanmestaruuskilpailujen 2006 loppuottelu

text: Ranska arvottiin G-lohkoon yhdessä Sveitsin, Etelä-Korean ja Togon kanssa. Ranska aloitti kilpailut tasapeleillä Sveitsin ja Etelä-Korean kanssa. Alkulohkon päättävässä ottelussa Ranska voitti Togon 2–0 ja selvitti tiensä neljännesvälieriin. Neljännesvälierissä vastaan asettui Espanja, jonka Ranska voitti 3–1. Puolivälierissä Ranska voitti Brasilian 1–0 Thierry Henryn maalilla. Välierissä Portugalia vastaan Zinédine Zidane teki rangaistuspotkusta ottelun ainoan maalin.


text: Italia arvottiin E-lohkoon yhdessä Ghanan, Tšekin ja Yhdysvaltojen kanssa. Italia aloitti kilpailut 2–0 voitolla Ghanasta. Yhdysvaltoja vastaan Italia pelasi 1–1 tasapelin, ja lohkon päätösottelussa Tšekkejä vastaan Italia oli parempi 2–0. Neljännesvälierissä Australia kukistui vasta varsinaisen peliajan jälkeen Francesco Tottin rangaistuspotkumaalilla. Puolivälierissä Ukraina hävisi 3–0. Välierissä isäntämaa Saksa hävisi lisäajalla 2–0.


title: Etelä-Vietnamin jalkapallomaajoukkue

text: Etelä-Vietnamin jalkapallomaajoukkue edusti Etelä-Vietnamia kansainvälisissä miesten jalkapallokilpailuissa vuosien 1949 ja 1975 välillä ja sitä hallinnoi Vietnamin jalkapalloliitto. Pohjois-Vietnamin vallattua Etelä-Vietnamin, joukkue lopetti toimintansa ja Pohjois-Vietnamin jalkapallomaajoukkueesta syntyi yhdistetty Vietnamin jalkapallomaajoukkue.


title: Etelä-Vietnamin jalkapallomaajoukkue

text: Maajoukkue ei kertaakaan esiintynyt MM-kisoissa.


title: Harjakotkat

text: Harjakotkat ("Spilornis") on haukkojen heimoon kuuluva päiväpetolintusuku. Harjakotkien sukuun kuuluu BirdLifen mukaan viisi lajia.


title: Or (joki)

text: Or ( ja ) on Uraljokeen vasemmalta puolelta yhtyvä sivujoki, jonka valuma-alue sijaitsee Uralvuoriston kaakkoispuolisella arolla. Joen alajuoksu kuuluu Venäjän Orenburgin alueeseen ja yläjuoksu Kazakstanin Aqtöben alueeseen. Joki virtaa arolla ja sen lähteet sijaitsevat puoliaavikolla.


title: Or (joki)

text: Joen lähteet sijaitsee Mulodžaryn kukkuloiden länsirinteillä () ja se virtaa 332 kilometriä ennen kuin se yhtyy Orskissa Uraljokeen 1 715 kilometriä ennen sen Kaspianmerellä sijaitsevaa suistoa. Joen lähteet sijaitsevat 303 metrin korkeudella ja joensuu Uraljoessa 185 metrin korkeudella. Joen korkeusero on 118 metriä ja kaltevuus 0,36 m/km.


title: Or (joki)

text: Or ja sen sivujoet muodostavat yhdessä 18 600 neliökilometrin suuruisen valuma-alueen. Taulukossa on lueteltu suurimmat sivujoet (osa tiedoista puuttuvat):


title: Or (joki)

text: Lähteet: 1 =


title: Or (joki)

text: Joen ympäristö on aroa tai puoliaavikkoa, jonka ilmasto on mannermainen. Silloin alueella sataa kesällä vain vähän, mutta talvet ovat kylmiä ja vähälumisia. Joen virtaamasta 95% saadaan sulavasta lumesta, joka yhdessä jäidenlähdön kanssa maalis- ja huhtikuun vaihteessa aiheuttavat suurtulvan, joka kestää huhtikuun ja toukokuun ajan. Tulva leviää alavalla tasangolla kauaksi uomastaan ja tulvan hellitettyä, jää joen vedenpinta matalalle ja kuluttaa itselleen kapean uoman. Joki jäätyy uudelleen lokakuussa tai marraskuussa. Joen virtaama on keskimäärin (MQ) 21,3 m³/s kohdassa, joka on 61 kilometriä joensuusta.


title: Ranskan kantonit

text: Ranskan kantonit () ovat vaalipiirejä yleisneuvostojen vaaleissa. Kustakin kantonista valitaan yksi edustaja kaksikierroksisella enemmistövaalilla departementin yleisneuvostoon (pois lukien Pariisi, jossa käytetään erilaista vaalitapaa). Ranskassa on nykyään 4 032 kantonia, ja täten yhtä monta yleisneuvostojen jäsentä ("conseiller général"). Monet Ranskan suurimmista kaupungeista on jaettu useampaan kantoniin. Pariisissa arrondissementit vastaavat joskus kantoneita.


title: Sarikolin kieli

text: Sarikolin kieli on Sinkiangin alueella Kiinassa puhuttu iranilainen kieli. Kiinassa sitä nimitetään ”tadžikin kieleksi”, vaikka todellisuudessa se on varsin kaukana Tadžikistanissa puhutusta tadžikista.


title: Sarikolin kieli

text: Vuoden 1990 väestönlaskennan mukaan Kiinassa oli 33 200 tadžikkia, joista suurin osa puhuu sarikolia ja loput vahania. Suurin osa sarikolin puhujista asuu Taškurganin tadžikkien autonomisessa piirikunnassa Sinkiangin eteläosassa. Heitä on myös Pakistanin hallitsemassa Kashmirissa lähellä Kiinan rajaa.


title: Sarikolin kieli

text: Sarikoli luetaan pamirilaisten kielten ryhmään. Se toimii yhteisön suullisen kanssakäymisen välineenä. Kiinassa asuvien puhujien sivistyskielenä toimii uiguuri.


title: Suunnistuksen maailmancup

text: Suunnistuksen maailmancup on kansainvälisen suunnistusliiton vuosittain järjestämä kansainvälinen sarjamuotoinen kilpailu.


title: Suunnistuksen maailmancup

text: Ensimmäinen virallinen suunnistuksen maailmancup järjestettiin kesällä 1986, jolloin osakilpailuja oli kahdeksan ja osanottajia 25 eri maasta. Tämän jälkeen maailmancup järjestettiin joka toinen vuosi aina vuoteen 2004, jonka jälkeen se on järjestetty joka vuosi. Suomi järjesti ensimmäisen osakilpailunsa vuonna 1988.


title: Suunnistuksen maailmancup

text: Vuosina 1994–2006 järjestettiin henkilökohtaisten kilpailujen lisäksi myös viestikilpailuja, joilla oli oma kokonaiskilpailunsa.


title: Suunnistuksen maailmancup

text: Viime vuosina maailmancupin osakilpailuja on pyritty järjestämään suunnistuksen arvokilpailujen ja massatapahtumien yhteydessä mahdollisimman suurten osanottajamäärien toivossa.


title: Kumzari

text: Kumzari on Hormuzinsalmen eteläpuolella Omaniin kuuluvassa Musandamin eksklaavissa puhuttu iranilainen kieli tai murre.


title: Kumzari

text: Kumzari on ainoa Arabian niemimaalla vanhastaan puhuttu iranilainen kielimuoto. Sen puhujat ovat alkuperältään Persianlahden ja Omaninlahden rannalla asuneita kalastajia. Kumzari on lähellä Iranin Fārsin maakunnassa puhuttuja persian murteita ja myös lurien on arveltu ymmärtävän sitä.


title: Kumzari

text: Kieli toimii yhteisön suullisen kanssakäymisen välineenä. Sen puhujia arvioidaan olevan 2 300 henkeä, joista 1 700 asuu Omanissa. Nuorison keskuudessa kumzari on väistymässä arabian kielen tieltä.


title: Daniel Marston

text: Daniel "Dan" Marston on brittiläinen suunnistuksen MM-mitalisti. Hän edustaa seuratasolla norjalaista Bækkelagets SK:ta.


title: Daniel Marston

text:
Marston juoksi aloitusosuuden pronssia voittaneessa Ison-Britannian joukkueessa yhdessä Jon Duncanin ja Jamie Stevensonin kanssa Sveitsin MM-kisoissa vuonna 2003.
Hänen paras henkilökohtainen sijoituksensa on peräisin myös samoista kisoista, kun hän oli 14. pitkällä matkalla.


title: Köprülü Damat Numan pašša

text: Köprülü Damat Numan pašša (1670 Istanbul, Turkki – 6. helmikuuta 1719 Heraklion, Kreeta) oli virkamies, kenraali ja Osmanien valtakunnan suurvisiiri 15. kesäkuuta – 17. elokuuta 1710.


title: Köprülü Damat Numan pašša

text: Numan syntyi Osmanien valtakunnan pääkaupungissa Köprülün ylimyssukuun, jonka jäsenistä nousi kaikkiaan viisi suurvisiiriä. Hän opiskeli aikansa nimekkäiden oppineiden johdatuksessa. Isänsä Mustafa Köprülün kuoltua hän peri tältä "mutawilin", Köprülün suvun waqf-säätiön valvojan tittelin tehtävineen. Waqfit olivat trustien tapaan hoidettuja hyväntekeväisyyslaitoksia, joista Köprülün waqf oli yksi varakkaimmista. Vuonna 1696 se joutui muiden säätiöiden lailla varustamaan jalkaväkisotilaita sulttaani Mustafa II:n armeijaan. Köprülü Numan oli hyvissä väleissä Mustafan kanssa, joka nimitti hänet yhdeksi visiireistään. Numan meni myös kihloihin tämän tyttären Aisha Sultanin kanssa 1700. Kihlautuminen oli poliittinen tapahtuma, koska ʿĀʾisha oli vasta lapsi, jota pidettiin vanhempiensa huostassa täysi-ikäisyyteen asti. Järjestettyä avioliittoa kaavailtiin vuodelle 1703, mutta se siirtyi Edirnen kapinan vuoksi, jonka seurauksena Mustafa II luopui valtaistuimesta veljensä Ahmed III:n hyväksi. Numanin ura jatkoi etenistä myös uuden sulttaanin aikana. Hän työskenteli hallintotehtävissä mm. Euboialla, Kreetalla ja Bosniassa. Hän meni vihdoin naimisiin Aisha Sultanin kanssa keväällä 1710, saaden nimensä osaksi kuninkaan vävyä tarkoittavan Damatin.


title: Köprülü Damat Numan pašša

text:
Hänet nimitettiin suurvisiiriksi kesäkuun puolivälissä 1710. Tuolloin valtakunnan poliittinen tilanne oli vaikea, sillä Pultavan taistelun hävinnyt Ruotsin kuningas Kaarle XII oli paennut Osmanien valtakunnan suojiin ja teki nyt kaikkensa saadakseen Ahmed III:n julistamaan sodan Venäjälle. Edeltävä suurvisiiri Çorlulu Damat Ali pašša oli tukenut sotaa kannattavaa leiriä, mutta Venäjän keisari Pietari Suuri oli onnistunut liennyttämään valtakuntien välisiä suhteita. Ahmed erotti Damat Ali paššan ja nimitti tilalle Numan paššan, jonka hän odotti rauhoittavan sisäpoliittisen tilanteen säilyttäen samalla rauhan Venäjän kanssa. Numan pašša pyrki tekemään kaiken itse.
Sotaisa leiri keräsi kannatusta ja Numan pašša teki ratkaisevan virheen, kun hän lupasi osmanien järjestävän suuren armeijan saattamaan Kaarle XII:n Puolan halki Itämeren rannikolle seuraavana keväänä. Ahmed III piti sellaista ratkaisua vaarallisena, koska se tarkoittaisi vakavia ongelmia sekä Puolan että Venäjän kanssa. Sulttaani katsoi Numan paššan epäonnistuneen ja erotti hänet vain kahden kuukauden jälkeen.


title: Köprülü Damat Numan pašša

text: Numan, joka tulkitsi lakeja ja sääntöjä ilmeisen kirjaimellisesti ja byrokraattisesti ajaakseen voimakkaasti uskonnollissävytteistä politiikkaansa, onnistui häiritsemään myös suhteita ortodokseihin sekä katolilaisiin ranskalaisiin kauppiaisiin. 4. kesäkuuta 1696 Galatan kaupunginosa Istanbulissa tuhoutui pahoin tulipalossa vieden mukanaan mm. kolme kristittyjen kirkkokuntien kirkkoa. Islamilaiset olivat rakentaneet yhden tilalle moskeijan. Edellinen sulttaani Mustafa II oli määrännyt asetuksen vuonna 1697, jonka mukaan vääräuskoiset eivät saaneet tehdä kauppaa ja asua moskeijan läheisyydessä. Vaikka asetus oli tekstiltään pelottava, sitä ei käytännössä noudatettu, ja varsinkin ranskalaiset kauppiaat olivat jatkaneet toimintaansa. Nyt Numan pašša häätikin alueelta 18 ranskalaista taloutta, joka nosti arvostelua Ranskasta ja myös istanbulilaisilta. Päätöksen kumosi heti seuraaja Baltacı Mehmet pašša, ja ranskalaiset saivat palata koteihinsa kolmen kuukauden kuluttua.


title: Köprülü Damat Numan pašša

text: Vaikka Numan paššan kausi jäi lyhyeksi, hän jatkoi korkeissa tehtävissä sekä siviili- että sotilashallinnossa. Suurvisiirin virkaa seurasi nimitys Euboian kuvernööriksi. 1714 hän tukahdutti menestyksekkäästi Venetsian tukeman kapinan Montenegrossa. Tämän ansiosta hänet siirrettiin Belgradin kenraalikuvernööriksi, mutta hän ei kuitenkaan kyennyt vakauttamaan maakunnan raja-alueiden levottomia oloja.


title: Köprülü Damat Numan pašša

text: Itävallan–Turkin sodassa 1716-18 Numan pašša kunnostautui jälleen. Elokuussa 1717 Itävalta valtasi Belgradin, ja joukot jatkoivat Bosniaan, mutta siellä Numan paššan johtamat osmanit löivät itävaltalaiset. Hän oli myös mukana purkamassa itävaltalaisten Zvornikin piiritystä lokakuussa 1717 ja viipyi alueella Passarowitzin rauhaan saakka, joka allekirjoitettiin 21. heinäkuuta 1718.


title: Köprülü Damat Numan pašša

text: Omasta pyynnöstään hänet nimitettiin Kreetan kuvernööriksi, mutta hän sairastui heti saarelle saavuttuaan. Hän kuoli 1719, ja hänet haudattiin Fadil Ahmed paššan moskeijan viereen.


title: Köprülü Damat Numan pašša

text: Myös Numan paššan molemmat nuoremmat veljet ja kaksi poikaa menestyivät urillaan. Hän oli maineeltaan rehellinen ja uskonnollinen mies, joka ei käyttänyt virkojen mukanaan tuomia maaomistuksia omaksi hyödykseen, vaan maksoi kulunsa sukunsa maiden tuotoilla.


title: Köprülü Damat Numan pašša

text: Venäjän–Turkin sodassa Venäjän puolelle loikannut osmanien vasalli voivodi Dimitrie Cantemir ei maanpakonsa aikana kirjoittamassa historiassaan säästellyt pilkkaa kuvatessaan vanhoja vihollisiaan. Hänen anekdoottinsa mukaan Numan pašša oli kalpea lukutoukka, jolla oli mielenterveydellisiä ongelmia. Numan pašša olisi kärsinyt harhanäystä, jonka mukaan hänen nenällään istui jatkuvasti kärpänen. Tätä yrittivät parantaa kaikki Istanbulin lääkärit onnistumatta, kunnes häntä tapaamaan saapui kekseliäs ranskalaislääkäri Le Duc, joka oli ennen tutkimusta napannut jostain kuolleen kärpäsen nyrkkiinsä. Le Duc kysyi potilaalta, oliko hän huomannut nenällään istuvan kärpäsen. Numan pašša oli myöntänyt. Le Duc oli juottanut hänelle parantavaa yrttijuomaa julepsia ja samalla ottanut käteensä skalpellin ja varovaisesti käyttänyt sitä potilaan nenän lähellä. Sen jälkeen Le Duc näytti kärpäsen Numan paššalle, joka parantui harhastaan saman tien. Tarina muistuttaa kohtaa eräästä varhemmasta teoksesta, Samuel Butlerin 1600-luvulla kirjoittamasta satiirisesta runosta "Hudibras".


title: Eger (joki)

text: Eger () on Elben sivujoki Saksan Baijerissa ja Tšekissä. Joki saa alkunsa Weißenstadtin läheisyydessä Fichtelgebirge-vuoristossa ja yhtyy Elbeen Litoměřicessa. Sen pituus on 361 kilometriä.


title: Eger (joki)

text: Joen nimi juontuu kelttiläisestä sanasta "agara".


title: Airiston Tähti

text: Airiston Tähti on tornitalo Turussa, Pihlajaniemen kaupunginosassa. Vuonna 2001 valmistunut 90-asuntoinen, 58-metrinen ja 18-kerroksinen tornitalo on Turun korkein asuinrakennus.


title: Airiston Tähti

text: Rakennuksen kahdesta poistumisteistä toinen on palosuojauksen lisäksi savusuojattu. Jokaisessa kerroksessa on vesiposti, johon palokunta pystyy syöttämään ulkopuolelta vettä. Rakennuksen hissin nopeus on 2 m/s ja sen sähkönsyöttö on varmistettu, vaikka talon omat sähköt menisivät poikki.


title: Airiston Tähti

text: Hankkeen urakoitsijana toimi NCC Finland.


title: Daniel Sturridge

text: Daniel Andre Sturridge (s. 1. syyskuuta 1989 Birmingham, Englanti) on englantilainen jalkapalloilija, pelipaikaltaan hyökkääjä tai vasen laitahyökkääjä, joka edustaa Liverpoolia. Kevätkaudella 2018 hän pelasi lainalla West Bromwich Albionissa.


title: Daniel Sturridge

text: Sturridge siirtyi tammikuussa 2013 Valioliigassa pelaavaan Liverpooliin, jossa hän pelasi erinomaisen seuraavan kauden tehden 21 maalia ja sijoittuen maalipörssin toiseksi seurakaverinsa Luis Suárezin taakse. Sturridge ja Suárez muodostivatkin vaarallisen ”SAS”-kaksikon (”Suarez and Sturridge”) tehden kahdestaan yhteensä 52 maalia kaudella 2013–2014. Ennen Liverpoolia Sturridge edusti Chelseata, Boltonia (laina) ja Manchester Cityä.


title: Daniel Sturridge

text: Sturridge valittiin hyvän kauden jälkeen Englannin maajoukkueeseen ykköshyökkääjäksi MM-kisoihin 2014.


title: ISO 20022

text: ISO 20022 on ISO-organisaation määrittelmä XML-pohjainen sanomavälitysjärjestelmä. ISO 20022-sanomat on tarkoitettu yritysten ja pankkien väliseen viestintään.


title: ISO 20022

text:
ISO 20022 sanomia on useita eri luokkia, joiden erittely löytyy ISO20022-sivustolta.
Tällä hetkellä suomalaisesta näkökulmasta on SEPAaan liittyvien maksusanomien siirto, jotka perustuvat ISO20022.pain.001.001.02 sanomiin. ISO20022 sivuilla on jo julkaistu pain.001.001.03 (versio), joka myöhemmin siirtyy SEPA maksuihin.
SEPA-XML on ISO20022 ns. subsetti


title: ISO 20022

text: ISO 20222:n pain.008 on SEPA-suoraveloituksessa käytettävä standardi.


title: CrazySexyCool

text: CrazySexyCool on TLC:n toinen studioalbumi, jota on myyty yli 11 miljoonaa kappaletta Yhdysvalloissa. Siitä tuli yksi ensimmäisistä albumeista, jotka ovat yltäneet RIAA:n timanttitasolle ja voittanut vuoden 1996 parhaimman R&B-albumin ja vuoden 1996 Grammy-palkinnon parhaimman R&B esiintymisen duo-ryhmänä kappaleella ”Creep”. Kuitenkin jokainen ryhmän jäsen ansaitsi albumista vain 35 000 dollaria maksettuaan ensin managerille ja tuottajille. Albumi oli Suomen virallisen listan 37. sijalla 11 viikkoa.


title: NBA-kausi 1994–1995

text: NBA-kausi 1994–1995 oli NBA-liigan 49. kausi. Runkosarja käynnistyi 4. marraskuuta 1994 ja päättyi 23. huhtikuuta 1995. 14. kesäkuuta päättyneiden pudotuspelien lopuksi Houston Rockets uusi edelliskauden mestaruutensa voitettuaan Orlando Magicin otteluvoitoin 4–0.V=voitot, H=häviöt, V%=voittoprosentti, *=divisioonansa voittaja


title: 1. arrondissementti (Pariisi)

text: Pariisin 1. arrondissementti () on yksi Pariisin kahdestakymmenestä arrondissementista. Se tunnetaan myös nimellä "arrondissement du Louvre". Se jaetaan edelleen neljään kortteliin (), jotka ovat "Saint-Germain-l'Auxerrois", "Halles", "Palais-Royal" ja "Place-Vendôme".


title: 1. arrondissementti (Pariisi)

text: Arrondissementti sijaitsee suurimmaksi osaksi Seinen pohjoispuolella eli oikealla rannalla, mutta siihen kuuluu myös läntisin osa Île de la Citén saaresta. Sitä ympäröivät 8. arrondissementti lännessä, 2. arrondissementti pohjoisessa ja idässä 3. ja 4. arrondissementti idässä sekä etelässä, Seinen toisella puolella, 7. ja 6. arrondissementti. Lännessä rajana 8. arrondissementtia vastaan on Place de la Concorde.


title: 1. arrondissementti (Pariisi)

text: Arrondissementin määrinä on toiminut vuodesta 2000 lähtien UMP-puolueen Jean-François Legaret.


title: 1. arrondissementti (Pariisi)

text: Arrondissementin pinta-ala on 1, 83 km² ja asukasluku 17 443 vuonna 2011.


title: Guinea-Bissaun jalkapallomaajoukkue

text: Guinea-Bissaun jalkapallomaajoukkue edustaa Guinea-Bissauta kansainvälisissä miesten jalkapallokilpailuissa ja sitä hallinnoi Guinea-Bissaun jalkapalloliitto.


title: Johannes Bäck

text: Johannes Bäck (31. lokakuuta 1850 Uudenkaarlepyyn mlk − 28. tammikuuta 1901 Tyrvää) oli suomalainen pappi ja evankelisen liikkeen johtomies.


title: Johannes Bäck

text: Johannes Bäck kävi koulunsa Vaasassa ja hänet vihittiin papiksi jo 19-vuotiaana. Hän toimi pappina Pohjanmaalla Lappajärvellä, jossa hän oppi suomen kielen ja omaksui evankelisen katsomuksen, ja sen jälkeen Vaasassa ja Uudessakaarlepyyssä. Vuosina 1884−1889 Bäck toimi Suomen luterilaisen evankeliumiyhdistyksen yliasiamiehenä Helsingissä. Vuonna 1889 hänet valittiin Tyrvään kirkkoherraksi, jota virkaa hän hoiti melko varhaiseen kuolemaansa saakka. Hänet tunnettiin tulisieluisena, jopa kiivaana saarnamiehenä. SLEY:n johtoon Bäck kuului 1900-luvun taitteeseen saakka ja Tyrvään kirkkoherrana ollessaankin hän saattoi olla vuoden aikana jopa kaksi kuukautta matkoilla.


title: Johannes Bäck

text: Papinvirkansa ohella Bäck oli voimakas kansansivistystyön harrastaja ja hänen 12-vuotisen virkakautensa aikana Tyrvään kuntaan perustettiin kolme uutta kansakoulua kunnassa aiemmin olleen yhden koulun jatkoksi. Hän toimi Tyrvään kansakoulujen yhteisen johtokunnan puheenjohtajana vuosina 1889−1899. Rippikoulun ja lukukinkerien pitäjänä hän oli erityisen tiukka ja vaativa. Hän oli myös tinkimätön raittiusaatteen kannattaja.


title: Johannes Bäck

text: Johannes Bäck kirjoitti useita hartauskirjoja. Niistä on suomennettu mm. "Muukalaisten kotielämä" (1887) ja "Terveellinen oppi" (1892), joista varsinkin edellistä on käytetty evankelisen liikkeen piirissä nykypäiviin saakka. Lisäksi Bäck toimitti useiden vuosien ajan "Sändebudet"- ja "Kristillisiä sanomia" -lehtiä.


title: Johannes Bäck

text: Johannes Bäckin isä oli kansanlääkäri Johan Jakob Bäck (1824−1879), joka toimi Uudenkaarlepyyn ja Vaasan kaupunginvälskärinä. Johannes Bäckin poikia olivat Johannes Bäck ja Immanuel Bäck, jotka tekivät isänsä tavoin elämäntyönsä pappeina. Molemmat toimivat myös Ruotsalaisen Kansanpuolueen kansanedustajina.


title: Johannes Bäck

text: Johannes Bäck kuoli äkillisen sairauden murtamana vain 50 vuoden ikäisenä ja hänet haudattiin oman toivomuksensa mukaisesti Tyrvään hautausmaalle. Tämän jälkeen hänen leskensä ja lapsensa siirtyivät asumaan Helsinkiin.


title: Johannes Bäck

text: Vammalassa (nykyisessä Sastamalassa) on "Johannes Bäckin katu".


title: Fromia indica

text: Fromia indica on punasävyinen meritähtilaji.


title: Fromia indica

text: "Fromia indica"-meritähden sakarat kasvavat korkeintaan 3 cm pitkiksi. Itse tähden halkaisija voi olla noin 12 cm. Sen väri vaihtelee punaisen eri sävyissä. Sakaroiden kärjet ovat tummemmat kuin keskuskiekko.


title: Fromia indica

text: "Fromia indica"-meritähtiä on tavattu Atlantin kaakkoisosasta, Intian valtamerestä ja Tyynenmeren länsiosasta 1–25 metrin syvyydestä. Se elää hiekkapohjalla, koralliriutalla tai suurten kivien päällä.


title: Fromia indica

text: Lajia pidetään myös riutta-akvaarioissa. Se on aktiivinen päiväsaikaan, ja liikkuu pitkin akvaarion kiviä. Se syö lietettä ja kivien pinnalla elävien bakteerien muodostamaa ohutta bakteerikalvoa. Siksi tätä lajia ei voi pitää kovin uudessa akvaariossa, jossa bakteerikanta ei ole kehittynyt. Se on myös herkkä happamuuden, lämpötilan ja suolaisuuden vaihteluille. Meritähden itsensä keräämän ruoan lisäksi sitä ruokitaan hiutaleruoilla ja pienillä paloilla lihapitoista ravintoa. Tähden luontainen ravinto on kuitenkin mikroskooppisen pientä, silmälle näkymätöntä levä- ja bakteerimassa, eikä se juuri käytä muuta ravintoa. Siksi nälkään nääntyminen on vakava uhka vankeudessa, ja useimmat yksilöt kuolevat viimeistään parissa vuodessa.


title: Linet Masai

text: Linet Chepkwemoi Masai (s. 5. joulukuuta 1989) on kenialainen kestävyysjuoksija.


title: Linet Masai

text: Masai voitti Mombasan maastojuoksun maailmanmestaruuskilpailuissa 2007 kultaa tyttöjen henkilökohtaisessa kilpailussa ja joukkuekilpailussa. Naisten sarjassa hän sijoittui Edinburghissa 2008 henkilökohtaisella matkalla kolmanneksi ja joukkuekilpailussa toiseksi. Ammanissa 2009 hän oli henkilökohtaisella matkalla toinen ja joukkuekilpailussa voitti Kenian joukkueessa kultaa. Vuoden 2010 maastojuoksun MM-kilpailuissa Bydgoszczissa hän sijoittui henkilökohtaisessa kilpailussa toiseksi ja voitti kultaa joukkuekilpailussa. Vuoden 2011 maastojuoksun MM-kilpailuissa Punta Umbríassa hän toisti edellisvuoden sijoituksensa. Hän on voittanut maastojuoksun Kenian-mestaruuden 2010 ja 2011.


title: Linet Masai

text: Pekingin olympialaisissa 2008 Masai juoksi neljänneksi 10 000 metrin juoksussa uudella alle 20-vuotiaiden maailmanennätysajalla 30.26,50. Berliinin MM-kilpailuissa 2009 hän voitti 10 000 metrin maailmanmestaruuden ajalla 30.51,24. Hän teki 10 mailin maailmanennätyksen 50.39 Zaandamissa 20. syyskuuta 2009. Hän sai 10 000 metrillä pronssia Nairobin Arfikan-mestaruuskilpailuissa 2010 ajalla 31.59,36 ja Daegun MM-kilpailuissa 2011 ajalla 30.53,59. Daegussa hän oli myös kuudes 5 000 metrillä ajalla 15.01,01. Hän on voittanut 10 000 metrin Kenian-mestaruuden 2009 ja 2010.


title: Linet Masai

text: Masain isoveli Moses Masai on myös kestävyysjuoksija.


title: 2. arrondissementti (Pariisi)

text: Pariisin 2. arrondissementti () on yksi Pariisin kahdestakymmenestä arrondissementista, joka sijaitsee Seinen oikealla rannalla. Se tunnetaan myös nimellä "arrondissement de la Bourse". Se jaetaan edelleen neljään kortteliin (), jotka ovat "Gaillon", "Vivienne", "Le Mail" ja "Bonne-Nouvelle".


title: 2. arrondissementti (Pariisi)

text: Arrondissementtia ympäröivät Pariisin 1., 9., 10. ja 3. arrondissementit.


title: 2. arrondissementti (Pariisi)

text: Arrondissementin määrinä on toiminut maaliskuusta 2001 lähtien vihreiden Jacques Boutault. Arrondissementin pinta-ala on 0,99 km² ja sen väkiluku on 22 927 vuonna 2011.


title: 3. arrondissementti (Pariisi)

text: Pariisin 3. arrondissementti () on yksi Pariisin kahdestakymmenestä arrondissementista. Se tunnetaan myös nimellä "arrondissement du Temple". Se jaetaan edelleen neljään kortteliin (), jotka ovat "Arts-et-Métiers", "Enfants-Rouges", "Archives" ja "Sainte-Avoye".


title: 3. arrondissementti (Pariisi)

text: Arrondissementti sijaitsee Seinen oikealla rannalla ja sitä ympäröivät 2., 10., 11., 4. ja 1. arrondissementit. Le Marais’n alue sijaitsee osaksi arrondissementissa.


title: 3. arrondissementti (Pariisi)

text: Arrondissementin määrinä on toiminut vuodesta 1995 lähtien sosialistipuolueen Pierre Aidenbaum. Arrondissementin pinta-ala on 1,17 km² ja väkiluku 36 120 vuonna 2011.


Kaakkois-Suomen vapaa-ajankalastajapiiri on yksi Suomen Vapaa-ajankalastajien Keskusjärjestön 12 vapaa-ajankalastajapiiristä, joka on perustettu 12. marraskuuta 2005 ja joka käsittää alueellisesti Kymenlaakson maakunnan, Päijät-Hämeen maakunnan sekä osan Itä-Uudenmaan maakuntaa.


Kaakkois-Suomen vapaa-ajankalastajapiirin hallituksessa ovat edustettuina mm.


title: Alueelliset taidetoimikunnat

text: Alueelliset taidetoimikunnat ovat Taiteen edistämiskeskuksen alaisia asiantuntijaelimiä.


title: Alueelliset taidetoimikunnat

text: Aluetoimipisteet edistävät toimialueillaan taidetta kansallisesti ja kansainvälisesti sekä edistävät kulttuuria kansallisesti ja kansainvälisesti siltä osin, kun se ei kuulu mun viranomaisen tehtävään. Ne edistävät taiteilijoiden kansallisia ja kansainvälisiä työskentelyedellytyksiä. Ne huolehtivat toimipisteille kuuluvasta hallinnosta sekä niille kuuluvien asioiden valmistelusta, päätösten esittelystä ja toimeenpanosta. Lisäksi keskus voi antaa toimipisteille hoidettaviksi taiteen ja kulttuurin edistämiseen liittyviä valtakunnallisia erityistehtäviä.


title: Alueelliset taidetoimikunnat

text: Taiteen edistämiskeskuksen taideneuvosto nimesi huhtikuussa 2013 jäsenet kolmeentoista alueelliseen taidetoimikuntaan vuosiksi 2013-2014. Kuhunkin toimikuntaan nimettiin puheenjohtaja ja kahdeksasta kymmeneen muuta jäsentä.


title: Alueelliset taidetoimikunnat

text: Taideneuvosto kuuli nimittämistä varten yli 600 taiteen merkittävää alueellista tahoa. Nimittämisessä pyrittiin jäsenten monipuoliseen asiantuntemukseen ja tasa-arvolain mukaiseen tasapainoon, sekä kielellisiin näkökohtiin kaksikielisillä alueilla.Läänintaiteilijat työskentelevät taiteen edistämisen tehtävissä maan eri puolilla.Taiteen edistämiskeskus valitsee läänintaiteilijan kolmen vuoden määräajaksi. Tehtävät voivat olla valtakunnallisia, alueiden yhteisiä tai alueellisia. Keskus valitsee tehtävään soveltuvaa asiantuntemusta ja ammattitaiteilijan kokemusta omaavan henkilön työsuhteeseen virastoon. Uutta läänintaiteilijatehtävää suunniteltaessa keskus kuulee alueellisia taidetoimikuntia.


title: Alueelliset taidetoimikunnat

text:
Läänintaiteilijat ovat työsuhteessa Taiteen edistämiskeskukseen, joka on opetus- ja kulttuuriministeriön virasto.
Läänintaiteilijoita työskentelee yhteensä 40 eri puolella Suomea sijaitsevissa Taiteen edistämiskeskuksen toimipisteissä sekä päätoimipisteessä Helsingissä.Taiteen edistämiskeskus varmistaa alueille 2htv:ta läänintaiteilijan työpanosta. Läänintaiteilijat muodostavat valtakunnan kattavan asiantuntijaverkoston osana Taiteen edistämiskeskusta. Tehtävä on ensisijaisesti kehittämistehtävä.


title: Alueelliset taidetoimikunnat

text:
Läänintaiteilijoita on toiminut määräaikaisissa työsopimussuhteissa alueellisissa taidetoimikunnissa vuodesta 1972 lähtien. 1980-luvun alkupuoliskolla läänintaiteilijan tehtävä erotettiin apurahoituksesta nk. ohjaavaksi läänintaiteilijan tehtäväksi, jossa työskentely kohdistettiin taiteen edistämiseen, ei henkilökohtaiseen taiteilijauran toteuttamiseen.
2000-luvun alussa kaikissa alueellisissa taidetoimikunnissa toimi keskimäärin kolme läänintaiteilijaa (poikkeuksena muun muassa Lapin taidetoimikunnassa neljä), joiden toimikausien pituudet vaihtelivat kahdesta kahdeksaan vuoteen.


title: Alueelliset taidetoimikunnat

text: Läänintaiteilijan tehtäviä oli vuoteen 2005 mennessä hoitanut yli 300 henkilöä. Läänintaiteilijoina ovat toimineet muun muassa Jyrki Tamminen, Veltto Virtanen, Nils-Aslak Valkeapää, Aku-Kimmo Ripatti, Pessi Levanto, Matti Paavilainen, Esko Tirronen, Marja-Leena Mäkelä, Matti Mäkelä, Timo Lapila, Taija Tuominen, Tarja Lapila, Emma Puikkonen, Topi Ikäläinen, Marketta Viitala, Tapani Kinnunen, Katja Tukiainen, Irja Rane, Arto Kytöhonka, Harri Tuominen, Tommi Parkko, Niina Hakalahti, Vesa Lattunen, Marja Merisalo, Marjo Heino-Fihlman, Aarno Kellberg, Juhani Riekkola, Jani Uhlenius, Pentti Tulla ja Kari Levola. Suomen ensimmäinen kuukausipalkkainen läänintaiteilija, joka toimi Hämeen läänissä, oli graafikko ja kuvataiteilija Raimo Kanerva.


title: Ismaël Lô

text: Ismaël Lô (s. 30. elokuuta 1956 Dogondoutchi, Niger) on senegalilainen muusikko. Laulamisen lisäksi Lô soittaa kitaraa ja huuliharppua. Hänen kappaleensa "Baykat" kuullaan televisiosarjassa "Kesärakkaus".


title: Ismaël Lô

text: Lôn äiti on nigerialainen ja isä senegalilainen. Pian Lôn syntymän jälkeen perhe palasi Senegaliin lähelle pääkaupunki Dakaria. Lô opiskeli taidekoulussa Dakarissa 1970-luvulla, ja liittyi myöhemmin Super Diamono -yhtyeeseen, jossa hän oli kitaristina. Hän jätti yhtyeen vuonna 1984 aloittaakseen soolouran.


title: Besòs

text: Besòs on joki Katalonian itsehallintoalueella Espanjassa. Se saa alkunsa Mogent- ja Congost-jokien yhdistyessä ja laskee Välimereen Barcelonan lähistöllä. Joen valuma-alueeseen kuuluvat Aiguafredan, La Garrigan, Les Franquesesin, Canovellesin, Granollersin, Montmelón, Mollet del Vallèsin, Montcada i Reixacin, Santa Coloma de Gramenetin, Barcelonan ja Sant Adrià de Besòsin kaupunkien alueet. Joki oli pitkään yksi Euroopan saastuneimmista, sillä se sijaitsee erittäin teollistuneella alueella. 1990-luvun puolivälistä lähtien joen kuntoa on kuitenkin pyritty parantamaan.


title: Giray

text: Giray-suku (, mon. "Geraylar") on Tšingis-kaanista periytynyt hallitsijasuku, joka hallitsi Krimin kaanikuntaa sen perustamisesta 1427 sen lakkauttamiseen 1783, jolloin se liitettiin osaksi keisarillista Venäjää. Suvun ensimmäinen Krimin kaani oli Hacı Giray. Giray-suvun jäseniä olivat myös useat vuosina 1521–1550 Kazanissa ja Astrahanissa hallinneet kaanit. Erikseen kuninkaallisista Giraysta oli olemassa myös sukuhaara Choban Giray (Çoban Geraylar).


title: Giray

text: Ennen aikuisikää nuoret miespuoliset Girayt kasvatettiin tšerkessiheimojen keskuudessa, joissa heitä opetettiin sodankäynnin taitoihin. Kaanien valinnan tekivät Girayn suvusta toiset tataariylimyssuvut, "mırzat". Mırzat nimesivät myös perijän, jota kutsuttiin "qalğa sultaniksi". Krimin kaanikunnan viimeisinä vuosisatoina Osmanien valtakunta otti oikeuden nimetä ja myös erottaa kaanit niin halutessaan.


title: Joannes Gijsen

text: Joannes Baptist Matthijs Gijsen (7. lokakuuta 1932 Oeffelt – 24. kesäkuuta 2013) oli alankomaalainen roomalaiskatolinen piispa. Hänet vihittiin papiksi 6. huhtikuuta 1957 ja nimitettiin Roermondin hiippakunnan johtoon 20. tammikuuta 1972. Piispaksi vihkiminen seurasi 13. helmikuuta. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.


title: Joannes Gijsen

text: Gijsen erosi tehtävistään 23. tammikuuta 1993. Hän sai 3. huhtikuuta 1993 nimityksen Traiectum ad Mosamin titulaaripiispaksi ja 24. toukokuuta 1996 Reykjavíkin piispaksi. Hän jäi eläkkeelle 30. lokakuuta 2007.


title: Wonderful Radio London

text: Wonderful Radio London (tavallisesti Radio London) oli piraattiradioasema, joka oli toiminnassa joulukuusta 1964 elokuulle 1967. Asema toimi Englannin rannikolla, noin kolmen ja puolen mailin etäisyydellä Essexistä olleesta MV Galaxysta käsin, joka oli aikaisemmin palvellut Yhdysvaltain laivastossa miinanraivaajana nimellä USS Density Aseman perustivat yhdysvaltalaiset liikemiehet Don Pierson ja Tom Danaher.


title: Wonderful Radio London

text: Tunnettuimpia asemalla työskennelleitä DJ:itä olivat Kenny Everett, Tony Blackburn ja Tommy Vance.


title: Cornelius Cruys

text: Cornelius Cruys (, 4. kesäkuuta 1655 Stavanger – 3. kesäkuuta 1727 Pietari) oli norjalaissyntyinen Venäjän keisarillisen laivaston amiraali ja Itämeren laivaston ensimmäinen komentaja.


title: Cornelius Cruys

text: Cruys syntyi Norjassa ja oli puoliksi norjalainen ja puoliksi hollantilainen. Hän kasvoi ja asui Hollannissa työskennellen merimiehenä. Vuonna 1680 hänestä tuli kauppalaivan kapteeni, jona hän purjehti Hollannin, Espanjan, Portugalin ja Karibian väliä. 1696 Hän liittyi Hollannin laivastoon, jossa hän valvoi sotalaivojen rakennustöitä Amsterdamin telakalla.


title: Cornelius Cruys

text: Pietari Suuri vieraili Hollannissa tutustumassa sen laivastoon ja laivanrakennukseen värväten perusteilla olevaan Venäjän laivastoonsa ulkomaisia ammattilaisia rakentajista ja merimiehistä. Tsaari palkkasi myös Cruysin laivastoonsa vara-amiraaliksi. Hänestä tuli Pietarille tärkeä neuvonantaja merenkulkuun liittyvissä asioissa.


title: Cornelius Cruys

text: Cruysia pidetään yhtenä Venäjän laivaston pääarkkitehdeista. 1700-luvun alussa Cruys osallistui suureen Pohjan sotaan. Hän komensi Itämeren laivastoa 1705 alkaen ja oli mukana suunnittelemassa Kronstadtin linnoitusta, joka oli tärkeä Ruotsia vastaan käydyn sodan aikana. Cruys johti Kronstadtin puolustusta, kun venäläiset torjuivat ruotsalaisten hyökkäyksen 1705. Hänestä tuli tsaarin 1698 perustaman telakkasatamakaupunki Taganrogin ensimmäinen venäläinen kuvernööri. Mustanmeren alueella Cruys osallistui myös vuosien 1710–1711 Venäjän–Turkin sodan vähäisiin meritaisteluihin. Sodan aikana hän teki myös ensimmäiset kartat Asovanmerestä ja Donista.


title: Cornelius Cruys

text: Vuonna 1714 Cruysia syytettiin sotaoikeudessa pelkuruudesta taistelussa ja hänet tuomittiin kuolemaan. Pietari kuitenkin armahti hänet. Vuonna 1720 Cruys nimettiin vasta perustetun Venäjän amiraliteetin toiseksi johtajaksi.


title: Cornelius Cruys

text: Cruys työskenteli tsaarin alaisuudessa yli 25 vuotta ja yleni korkeimpaan amiraalin arvoon 1721. Hän kuoli Pietarissa 1727.


title: Helsinki School

text: Helsinki School tai The Helsinki School on löyhä valokuvataiteilijoiden ryhmä ja tuotemerkki. Sen jäsenet ovat valmistuneet Taideteollisen korkeakoulun valokuvauksen osastolta tai opiskelevat siellä. Ryhmän kuraattori on Timothy Persons. Ryhmää markkinoi Gallery TAIK.


title: Helsinki School

text: Ryhmän synty liittyy muutokseen valokuvataiteessa noin 30 vuotta sitten, kun valokuvajournalismi alkoi menettää otettaan. Uudet opettajat, kuten Pentti Sammallahti rohkaisivat opiskelijoita toimimaan enemmänkin taiteilijoina. Myös Timothy Persons on toiminut koulun opettajana vuodesta 1982 ja tuonut uutta ajattelutapaa valokuvaukseen. Hän on organisoinut opiskelijoiden töitä kansainvälisille taidemessuille, kuten Art Forumiin, Berliiniin ja Paris Photoon.


title: Helsinki School

text: Opiskelijoita innostetaan tuottamaan valokuvasarjoja ja pohtimaan niiden teemoja. Heitä ohjataan tekemään kansainvälisen standardin mukaisia portfolioita, kirjoittamaan statementeja ja esittelemään töitään. Koulutuksessa perehdytään myös käsitetaiteeseen ja valokuvataiteen historiaan.


title: Helsinki School

text: Helsinki Schoolin taiteilijoiden tyylilajit vaihtelevat, joten se ei ole kiinteä taiteen suuntaus.


title: Helsinki School

text: Opiskelijoiden näyttelyssä vuonna 2010 olleiden töiden jälkeä on kriitikissä sanottu liian hiotuksi, hyvältä näyttäväksi mutta todellisuudelle vieraaksi. Heille on yhteistä valokuvan rajamailla liikkuva käsitteellisyys. Teemoihin on sisältynyt muun muassa omaelämäkerrallisia kertomuksia, unenomaista surrealismia ja valokuvan rajoja luotaavaa käsitteellisyyttä.


title: Ferdinand Nahimana

text: Ferdinand Nahimana (s. 15. kesäkuuta 1950 Gatonde, Ruhengeri, Ruanda) on ruandalainen historioitsija, joka on tuomittu osallisuudestaan Ruandan kansanmurhaan. Nahimana työskenteli radioasema RTLM:llä (Radio Télévision Libre des Mille Collines), joka kansanmurhan aikana tuotti ja levitti tutsien vastaista vihapropagandaa.


title: Life Is Hot in Cracktown

text: Life Is Hot in Cracktown on vuoden 2009 aikana valmistuva elokuvallinen rikosdraama, joka perustuu Buddy Giovinazzon vuonna 1993 ilmestyneeseen novellikokoelmaan. Giovinazzo ohjasi ja käsikirjoitti filmin.


title: Sunwing Airlines

text: Sunwing Airlines on kanadalainen lentoyhtiö. Se on osa Sunwing Travel Groupin omistamaa laajempaa kokonaisuutta, johon kuuluvat myös "Sunwing Vacations" ja "Vacances Sunwing". Yhtiökokonaisuus markkinoi lomamatkoja ja kuljettaa asiakkaita Kanadaan, Yhdysvaltoihin, Meksikoon ja Länsi-Intiaan. Sunwing Airlines perustettiin vuonna 2005. Yhtiön laivasto koostuu seitsemästä Boeing 737-800 lentokoneesta. Yrityksen omistaa TUI AG.


title: Sunwing Airlines

text: Sunwing Airlines lentää suraaviin kohteisiin.


title: Alexandre Pétion

text: Alexandre Sabès Pétion, (2. huhtikuuta 1770 Port-au-Prince, Haiti - 29. maaliskuuta 1818), oli Haitin tasavallan ensimmäinen presidentti 1807-1818. Pétionin kuoltua keltakuumeeseen vuonna 1818 Haitin presidentiksi tuli Jean Pierre Boyer.


title: Dennis Seidenberg

text: Dennis Seidenberg (s. 18. heinäkuuta 1981 Villingen-Schwenningen, Länsi-Saksa) on saksalainen jääkiekkoilija, pelipaikaltaan puolustaja. Seidenberg edustaa NHL-seura New York Islandersia.


title: Dennis Seidenberg

text: Philadelphia Flyers varasi Seidenbergin kuudennella kierroksella varausnumerolla 172. Varauksen jälkeen hän pelasi kolme kautta kotimaansa pääsarjan DELin Adler Mannheimissa ennen kuin teki sopimuksen Philadelphian kanssa vuonna 2002.


title: Dennis Seidenberg

text: Kaksi ensimmäistä kautta Pohjois-Amerikassa Seidenberg pelasi Flyersin lisäksi farmijoukkue Philadelphia Phantomsissa AHL:ssä.


title: Dennis Seidenberg

text: Kauden 2004–2005 Seidenberg pelasi kokonaisuudessaan AHL:ssä . Tuolla kaudella hän oli mukana voittamassa Phantomsin historian toista Calder Cupia eli AHL:n mestaruutta.


title: Dennis Seidenberg

text:
Molemmilla työsulun jälkeisillä kausilla Seidenberg kaupattiin kesken kauden toiseen NHL-joukkueeseen. 20. tammikuuta 2006 Seidenberg kaupattiin Phoenix Coyotesiin vaihdossa Petr Nedvediin. 8. tammikuuta 2007 Phoenix kauppasi Seidenbergin Carolina Hurricanesiin vaihdossa keskushyökkääjä Kevyn Adamsiin. Syyskuussa 2009 Seidenberg solmi yksivuotisen pelaajasopimuksen Florida Panthersin kanssa.
Seidenberg on edustanut Saksan maajoukkuetta vuosien 2001, 2002, 2008 ja 2017 maailmanmestaruuskilpailuissa, vuosien 2002, 2006 ja 2010 olympialaisissa sekä vuoden 2004 maailmancupissa.


title: Tapakulot

text: Tapakulot (Rhinocryptidae) on neotrooppinen varpuslintuheimo.


title: Tapakulot

text: Tapakulot ovat pienikokoisia, tavallisesti metsän alikasvoksessa eläviä varpuslintuja, jotka syövät pääasiassa hyönteisiä ja muita pieniä selkärangattomia. Niitä tavataan Etelä-Amerikassa Tulimaasta Costa Ricaan, enimmäkseen Andien rinteiden vuoristosademetsissä, paikoin alavammillakin seuduilla. Kolme lajia on levittäytynyt Keski-Amerikan puolelle.


title: Tapakulot

text: Tapakuloihin kuuluu 12 sukua ja 60 lajia.


title: Suomen Erotuomarien Liitto

text: Suomen Erotuomarien Liitto ry (SEL) perustettiin vuonna 1995. Tuolloin SEL:in perustivat eri lajien erotuomariliitot mm. Suomen Jääkiekkotuomarien Liitto SJTL ry ja Suomen Koripalloerotuomarikerhojen Liitto Ry.


title: Suomen Erotuomarien Liitto

text: Vuonna 2013 liiton muodostavat 12 eri lajin erotuomareiden kattojärjestöä, jotka ovat samalla SEL:n jäsenjärjestöjä. SEL:in vaikutuspiiriin kuuluu tuhansia erotuomareita.


title: Suomen Erotuomarien Liitto

text: Erotuomarien Liiton tarkoituksena on valtakunnallisena erotuomariliittojen keskusjärjestönä johtaa, valvoa ja ohjata Suomen erotuomaritoiminnan kehitystä sekä olla jäseninään toimivien eri lajien erotuomariliittojen yhdyssiteenä ja etujärjestönä.


title: Suomen Erotuomarien Liitto

text: SEL järjestää koulutus- ja muita tilaisuuksia. Esimerkkeinä nuorille erotuomareille suunnattu klinikka, kouluttajakoulutus ja kerhotarkkailijakoulutus.


title: Suomen Erotuomarien Liitto

text: SEL on valtionapukelpoinen ja saa vuosittain Suomen opetus- ja kulttuuriministeriön toiminta-avustusta.


title: Tapakulot (suku)

text: Tapakulot ("Scytalopus") on tapakulojen heimoon kuuluva varpuslintusuku.


title: Tapakulot (suku)

text: Tapakulojen laaja suku asuttaa Etelä-Amerikkaa Tulimaasta Kolumbiaan ja kolme lajia on levittäytynyt Keski-Amerikan puolelle. Amazonin altaan alueelta suvun edustajat puuttuvat. Tapakulot elävät enimmäkseen vuoristojen, eritoten Andien rinteiden kosteissa metsissä. Ne ovat pieniä, 10–14 cm pitkiä, metsän alikasvoksessa myyrämäisesti pujahtelevia pieniä varpuslintuja, jotka syövät hyönteisiä ja muita pieniä selkärangattomia. Tapakulot ovat huonosti tunnettu lintusuku, sillä ne elävät usein vaikeakulkuisissa vuoristolaaksoissa ja -rotkoissa, ja uusia lajeja löydetään yhä edelleen. Useat lajit ovat uhanalaisia, koska ne esiintyvät vain tietyillä eristyneillä alueilla, ja maankäyttö sekä metsien hakkuut uhkaavat tuhota niiden elinympäristöt.


title: Tapakulot (suku)

text: Sukuun kuuluu 42 lajia.


title: Kalju (täsmennyssivu)

text: Kalju voi tarkoittaa:


title: Marley & Me (elokuva)

text: Marley & Me on David Frankelin ohjaama ja Owen Wilsonin ja Jennifer Anistonin tähdittämä yhdysvaltalainen draamakomedia. Elokuvan ensi-ilta oli Yhdysvalloissa 25. joulukuuta 2008. Elokuva perustuu toimittaja John Groganin omaelämäkerralliseen kirjaan "Marley ja minä" ("Marley & Me"). Elokuva kertoo pariskunnasta, joka ottaa koiran joka paljastuu aivan kamalakäytöksiseksi. Koiran nimi on Marley.


title: Ovipaarinen

text: Ovipaarinen tarkoittaa eläintä, joka lisääntyy munimalla. Useimmat selkärangattomat, kalat ja matelijat, kaikki linnut ja sammakkoeläimet sekä nisäkkäistä nokkaeläimet ovat ovipaarisia eläimiä.


title: Vučedolin kulttuuri

text: Vučedolin kulttuuri oli Itä-Kroatiassa Slavoniassa noin 3000–2200 eaa. kukoistanut indoeurooppalainen kulttuuri. Sen keskus oli Slavonian tasangoilla Tonavan oikealla rannalla Itä-Kroatiassa, mutta luultavasti kulttuuri levittäytyi koko Pannonian tasangolle. Tämän kulttuurin synnytti niin ikään indoeurooppalaisen Badenin kulttuurin romahtaessa paikalle saapuva uusi indoeurooppalainen aalto. Yksi suurimmista kulttuurin paikoista oli Vučedol, "Suden laakso" 6 km Vukovarista Tonavan alavirtaan. Vučedolissa asui aikoinaan noin 3000 asukasta. Kulttuurin varhaisimmat paikat sijaitsivat lähellä vuorten juuria kuparinlouhintapaikkojen lähellä. Vučedolin kulttuuri kehittyi kahdesta aiemmasta kulttuurista, Pannonian tasangon Badenin kulttuurista ja Pohjois-Serbian ja Länsi-Romanian Kostolacin kulttuurista.


title: Jegorjevskin piiri

text: Jegorjevskin piiri () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 1 729 neliökilometriä ja asukkaita on 96 200 henkeä (vuonna 2007).


title: Jegorjevskin piiri

text: Jegorjevskin piiri sijaitsee Moskovan alueen itäosassa Meštšoran alangon länsireunalla. Se rajoittuu Kolomnan, Luhovitsyn, Orehovo-Zujevon, Šaturan ja Voskresenskin piireihin. Pinta-alasta yli puolet on metsää.


title: Jegorjevskin piiri

text: Hallinnollinen keskus on Jegorjevskin kaupunki. Sen lisäksi piiriin kuuluu Rjazanovskin kaupunkimainen taajama ja kolme maalaiskuntaa: Jurtsovo, Ramenki ja Savvino.


title: Jegorjevskin piiri

text: Jegorjevskista on maantie- ja rautatieyhteys Moskovaan. Neuvostoaikana kaupunki oli huomattava kevyen ja konepajateollisuuden keskus. 2000-luvulla Jegorjevskiin on onnistuttu houkuttelemaan useita ylikansallisia yrityksiä. Siellä on vanhastaan myös elintarviketeollisuutta. Seudun maatalous on erikoistunut viljan, perunan ja vihannesten kasvatukseen sekä maidon ja lihan tuotantoon.


title: Jegorjevskin piiri

text: Nähtävyyksiä ovat Jegorjevskin hyvin säilynyt historiallinen keskusta sekä lähikylien kirkkojen ja luostarien jäänteet.


title: Renet

text: Renet on IDW:n kustantama sarjakuvahahmo, jonka loivat Kevin Eastman ja Peter Laird. Se teki ensi esiintymisensä "Teenage Mutant Ninja Turtles" lehden numerossa 8, vuonna 1986. Renetillä on taikuuden lisäksi kyky tehdä aikamatkoja.


title: Renet

text: Renet oli ajan mestarin Lordi Samanaikaisen harjoittelijana ja yritti eräänä päivänä lainata opettajansa valtikkaa. Valtikan avulla sen hallussapitäjä voisi matkustaa mihin tahansa ajanjaksoon. Saatuaan valtikan haltuunsa Lordi Samanaikainen ilmestyi paikalle vihaisena teosta. Pelon saattelemana Renet toivoi menevänsä vuoden 1986 New Yorkiin. Renet siirtyi toivomuksen mukaisesti ja päätyi New Yorkiin erään kerrostalon katolle, jossa olivat myös Turtlesit viettämässä hauskaa iltaa. Hän ystävystyi nopeasti Turtlesien kanssa, kunnes yhtäkkiä paikalle ilmestyy vihainen Lordi Samanaikainen. Renet jälleen kerran päättää paeta paikalta ja toivoo valtikan vievän hänet mihin tahansa ajanjaksoon, jossa ihmiset eivät vielä tienneet ajanlaskusta.


title: Renet

text: Renet saapuu Turtlesien kanssa vuoteen 1406, jossa he ilmestyvät vahingossa Kerberusin leirintä alueelle. Sen sijaan Kerberusin Aadvarkit eivät ole mielissään tapahtumasta ja yrittävät ryhtyä tappelemaan Turtleseja vastaan. Renet onnistuu kuitenkin selvittämään sotkun ja kertoo miten he päätyivät paikalle. Samalla aikaportaalin väläyksen huomannut Savanti Romero on lähtenyt armeijansa kanssa sieppaamaan valtikan. Turtlesit huomaavat Romeron liian myöhään, joka on sitä ennen ehtinyt taikuutensa ja armeijansa avulla päihittämään aadvarkit ja viemään valtikan itselleen. Muutama tunti myöhemmin Renet ja kumppanit matkaavat kohti Savanti Romeron linnaketta, jota varten Kerberus on palkannut palkkasotilaita tekemään häiriköintiä. Sillä välin Renet, Turtlesit ja Kerberus kiipeävät seinää pitkin Romeron linnaan. Sisällä he etsivät tiensä Romeron huoneeseen, mutta jäävät kiinno Savanti Romeron huomattua palkkasotureiden olleen vain harhautus. Miettiessään miten tappaa kaikki kuusi tunkeilijaa Lordi Samanaikainen ilmestyy paikalle, joka pelastaa heidät Romeron pahoista aikeista. Samalla Lordi Samanaikainen selittää valtikan olevan vanhaa teknologiaa ja esittää uudenlaisen talismanin "Digital Cosmic Quartz", joka on rannekellon tapainen aikalaite. Lähetettyyän kaikki omiin aikakausiinsa Lordi Samanaikainen rankaisee Renetiä laittamalla hänet pyyhkimään kirjastonsa pölyjä.